Siap sedia semua, akan ada banyak K-Drama baru akan menemui anda pada bulan Mei ini!

ARTIKEL BERKAITAN
Diterajui Ahn Bohyun & Shin Hyesun, 'See You In My 19th Life' Bakal Tayang Jun Ini

Dari pelakon hebat seperti Lee Dong-wook dan Kim Woo-bin, penonton akan disajikan dengan pelbagai naskhah hebat pada bulan hadapan.
Jom KimchiDaily kongsikan antara drama yang bakal ditayangkan pada Mei ini!

TALE OF THE NINE TAILED 1938

“Tale Of The Nine Tailed 1938” akan diterajui oleh kisah Lee Yeon, seorang rubah berekor sembilan yang mendarat semula di era kekalutan pada tahun 1938. Berdasarkan dunia pelbagai Tuhan dan hantu, ianya dijangka akan membawa aksi lebih dinamik dan karakter berwarna yang berlainan keseronokan daripada musim pertama.

Pelakon utama: Lee Dong-wook, Kim Bum, Kim So-yeon, Ryu Kyung-soo
Tarikh tayangan: 6 Mei
Platform: tvN
ALL THAT WE LOVED

“All That We Loved” ialah drama tentang cinta tiga segi antara dua orang sahabat. Salah seorang daripadanya telah mendermakan buah pinggangnya kepada rakan baiknya itu namun, kedua-dua mereka mula jatuh cinta kepada wanita yang sama di sekolah menengah.
Pelakon utama: Oh Se-hun, Jo Joon-young, Jang Yeo-bin
Tarikh tayangan: 5 Mei
Platform: VIU
RACE

“Race” akan mengisahkan tentang drama di sebuah pejabat yang mana seorang pekerja, Park Yoon-jo yang berkerja tanpa sebarang kelayakan namun hanya berlandaskan minatnya. Kisahnya bermula apabila dia bertemu dengan idolanya dan perjalanan kariernya bermula dengan sengit sejak itu.
Pelakon utama: Lee Yeon-hee, Hong Jong-hyun, Moon So-ri, Yunho U-Know
Tarikh tayangan: 10 Mei
Platform: Disney+
BLACK KNIGHT

“Black Knight” adalah kisah yang berlaku pada tahun 2017, di mana pencemaran telah menjadi sangat teruk sehingga orang tidak dapat bertahan tanpa alat pernafasan. Ia juga akan mengikuti penghantar legenda 5-8 yang mempunyai kemahiran pertempuran yang luar biasa dan bertemu pelarian Sa-wol, yang bercita-cita menjadi penghantar kerana mereka adalah satu-satunya harapan pelarian.
Pelakon utama: Kim Woo-bin, Esom, Kang Yoo-seok
Tarikh tayangan: 12 Mei
Platform: Netflix
RUN INTO YOU

“Run Into You” menceritakan kisah misteri yang terungkap apabila seorang lelaki, mengembara ke masa lalu untuk mencari kebenaran di sebalik siri pembunuhan, lalu bertemu dengan seorang wanita yang mengembara melalui masa untuk menghalang perkahwinan ibu bapanya. Di pertengahan perjalanan yang pelik indah mereka berdua terjebak pada tahun 1987.
Pelakon utama: Kim Dong-wook, Jin Ki-joo
Tarikh tayangan: 1 Mei
Platform: VIU
OH! YOUNGSHIM

Drama ini akan mengikuti dua orang yang bertemu pada masa lalu tanpa diduga dan bersatu semula dalam rancangan pelbagai percintaan.
Pelakon utama: Song Ha-yoon, Lee Dong-hae
Tarikh tayangan: 15 Mei
Platform: Genie TV
DELIGHTFULLY DECEITFUL

“Delightfully Deceitful” menceritakan kisah penipu dan peguam yang terlalu bersimpati, berkumpul sama untuk membalas dendam mereka terhadap kejahatan mutlak. Ia akan berpusat di sekitar penipuan yang anda suka percaya tetapi tidak boleh percaya sehingga akhir drama.
Pelakon utama: Chun Woo-hee, Kim Dong-wook
Tarikh tayangan: 29 Mei
Platform: tvN
BITCH X RICH

Drama “Bitch X Rich” akan menggambarkan peristiwa yang berlaku kepada Kim Hyein, satu-satunya saksi pembunuhan seorang gadis sekolah menengah. Dia akhirnya berpindah ke Sekolah Menengah Antarabangsa Cheongdam yang dihormati, dan di sana, dia bertemu dengan Baek Jena, ratu Diamond 6, suspek utama dan orang paling berkuasa di sekolah itu.
Pelakon utama: Yeri RED VELVET, Lee Eun-saem, Lee Jong-hyuk, Yoo Jung-hoo
Tarikh tayangan: 31 Mei
Platform: Wavve
HAPPINESS BATTLE

Drama bergenre thriller suspen ini akan mengikuti kisah ibu yang berdaya saing, cuba menjatuhkan satu sama lain dalam pertempuran media sosial untuk membebaskan diri mereka daripada penindasan dan juga ingin mencapai kebahagiaan.
Pelakon utama: Lee El, Cha Ye-ryun, Jin Seo-yeon, Park Hyo-joo, Woo Jung-woon
Tarikh tayangan: 31 Mei
Platform: ENA
Haa korang paling teruja nak tonton drama mana?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERXports News

Ada Lee Dongwook & Kim Woobin, Tonton 9 K-Drama Pelbagai Genre Bakal Tayang Mei Ini


Kim Tae-ri makin terus memberikan kualiti lakonan yang mengagumkan. Bukan setakat lakonan sahaja, personaliti dirinya juga sememangnya sangat baik.

ARTIKEL BERKAITAN
Sokong Kim Taeri, Pelakon 'Twenty Five, Twenty One' Hadiri Tayangan Perdana Filem 'Alien'

Baru-baru ini, Kim Tae-ri tampil dalam satu sesi temu ramah bersama majalah terkenal ELLE KOREA. Menerusi sesi temu ramah tersebut, Kim Tae-ri mempamerkan personaliti dan ‘mood’ yang ceria sepanjang temu ramah itu berlansung.
Melihat Kim Tae-ri, dia sememangnya seorang yang sentiasa ceria dan bertenaga sepanjang masa. Bahkan, perkara itu sebenarnya menjadi bualan peminat apabila mereka mula berfikir jika ada waktunya Kim Tae-ri berasa penat? Macam tak je kan…Dalam sesi temu ramah tersebut, Kim Tae-ri sempat berkongsi mengenai bagaimana dia sebenarnya agak bimbang dengan jadual tidurnya. Melihat kepada jadualnya yang padat dek kerana mempromosikan filem terbaru, “Alien”, Kim Tae-ri berkata dia hanya tidur dalam 2 hingga ke 3 jam. Kesiannya…

Dia berkata,
Banyak perkara yang saya ingin lakukan, namun tidur selalu menghalangnya. Saya selalu merasakan bahawa 5 jam sangat banyak untuk waktu tidur saya. Kadang-kadang saya hanya tidur selama 30 minit ke 1 jam. Itu cukup untuk saya.
Menjurus kepada perkara itu, dia berkata bahkan dia tidak sempat tidur dengan mencukupi pada hari sebelumnya dan dia mula berasa sedikit penat. Namun, dia tetap mempamerkan reaksi yang ceria dan bertenaga dalam temu ramah tersebut. Penat itu bukan alasan kan? Kalau dah namanya kerja, mestilah kena kerja betul-betul…

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYoutube

“Saya Tidur 30 Minit…” – Sibuk Kini, Kim Taeri Kongsi Jadual Tidur Terhad


“A Business Proposal” merupakan antara drama Korea yang menjadi ikutan ramai kini kan?
Dek lakonan mantap Kim Se-jeong sebagai Shin Ha-ri, siri itu berjaya meraih populariti dalam kalangan penonton dalam dan luar negara. Malah idola itu mampu menjiwai watak tersebut sama seperti apa yang dipaparkan dalam webtoon asalnya.

Tapi anda tahu tak bahawa watak ini pada asalnya ditawarkan buat pelakon Jo Bo-ah? Walau bagaimanapun, pelakon wanita itu yang pada asalnya mengakui sedang meneliti tawaran itu akhirnya menolak tanpa memberikan penjelasan yang pasti.

Pun begitu, sepertinya peluang ini membantu Kim Se-jeong untuk membuktikan bahawa dia merupakan seorang pelakon yang versatil. Malah dia mampu melenyapkan imej ‘tough’ dalam “The Uncanny Counter” dengan lakonan memukau sebagai Shin Ha-ri yang ceria dan ‘masuk air’.
Bagi Jo Bo-ah pula, wanita itu kini menunjukan persembahan yang hebat sebagai Cha Woo-in iaitu seorang tentera perisik di dalam “Military Prosecutor Doberman”. Malah watak tegas yang dibawanya menerima pujian ramai meskipun dia sering menerima kritikan sebelum ini.

Sepertinya Kim Se-jeong dan Jo Bo-ah menemui projek yang sesuai mengikut kemampuan mereka selain berjaya menghidupkan kedua-dua watak yang berbeza genre tersebut dengan baik sekali.
Bahkan “A Business Proposal” dan “Military Prosecutor Doberman” menunjukkan prestasi yang menakjubkan meskipun ditayangkan dalam slot yang sama pada Isnin dan Selasa. Tak cukup dengan itu, keduanya meraih rating yang memuaskan selepas beberapa episod ditayangkan.
Apa pun, Kim Se-jeong dan Jo Bo-ah keduanya hebat dalam kedua-dua drama ini kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Bukan Kim Sejeong, Ini Pelakon Dilamar Jadi Heroin ‘A Business Proposal’ Pada Asalnya


Rasanya ramai yang menantikan program terbaru Disney+ iaitu “THE ZONE: Survival Mission” yang bakal ditayangkan nanti.

ARTIKEL BERKAITAN
"Lepas Keluar 'Running Man'.." - Yoo Jaesuk Sertai 'THE ZONE: Survival Mission' Dek Mahu Usik Lee Kwangsoo

Untuk pengetahuan, rancangan ini memaparkan kisah survival Yoo Jae-suk, Lee Kwang-soo dan Yuri Girls’ Generation dalam 8 zon simulasi bencana.
Ramai pastinya mengetahui Yoo Jae-suk dan Lee Kwang-soo memiliki keserasian hebat sejak “Running Man” namun ada yang tertanya-tanya bagaimana Yuri dipilih menyertai rancangan ini. Kata pengacara No 1 Korea itu,

Pihak produksi bertanya siapa yang mahu disyorkan di sekeliling saya. Pada ketika itu, saya mencadangkan Yuri dan mereka memberi respon. Setiap kali saya berjumpanya dalam rancangan lain, pasti dia berkata mahu menyertai sekali sejak 10 tahun lalu.

Jelasnya,

Sejujurnya saya tidak menyangka, tapi Yuri bersetuju untuk menyertainya. Dia berbeza pada episod pertama dan ke-8, bermula episod ke-4 boleh dirasakan bahawa kami lebih selesa bersama.
Nantikan 3 episod awal “THE ZONE: Survival Mission” yang bakal diriliskan pada 8 September ini di Disney+.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews1

“Awalnya Dia Tak Selesa..” – Yoo Jaesuk Akui Pilih Yuri SNSD Sertai ‘THE ZONE: Survival Mission’


Meskipun sudah beberapa minggu menamatkan tayangan, namun ramai yang masih teringatkan drama “My Liberation Notes”.

ARTIKEL BERKAITAN
Kim Jiwon Kongsi Sebab Perkataan 'Worship' Digunakan Dalam 'My Liberation Notes'

Disebabkan oleh drama ini, nama Son Suk-ku mula disebuat sebagai antara pelakon lelaki macho di Korea kini. Bahkan dia menjadi rebutan ramai selepas kejayaan drama JTBC ini selain filem “The Round Up”.
Terbaru, Son Suk-ku telah berkongsi pendapatnya mengenai setiap naskhah lakonannnya termasuklah “My Liberation Notes” menerusi temubual bersama majalah ‘Esquire’.

Kongsinya jujur,

Ssaya menyukai kesemua naskhah yang disertai tapi saya sangat sayangkan ‘My Liberation Notes’. Saya menyemak semua komen sejak dari awal tayangan lagi.
Jelasnya lagi,
Sejujurnya pada awalnya, saya merasakan ia menarik tapi tak faham kenapa ianya tak mendapat respon yang baik. Tapi pengarah meminta untuk saya tunggu dan lihat dahulu.

Tiada siapa yang boleh bawa watak Mr. Gu melainkan Son Suk-ku kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

“Saya Tak Faham Kenapa ‘My Liberation Notes’ Kurang Dapat Sambutan Awalnya” – Son Sukku


Sepertinya ramai yang masih lagi berbincang mengenai siri Netflix “Remarriage & Desires” hingga kini.

ARTIKEL BERKAITAN
[REVIEW] No 8 Dalam Ranking Netflix Global Kini, Penonton Tak Puas Tonton 'Remarriage & Desires'

Menerusi sebuah temubual rasmi, Lee Hyun-wook yang menjadi hero drama 8 episod itu berkongsi mengenai pelbagai cerita mengenainya.
Ujar Lee Hyun-wook sebab dia memilih drama ini,

Subjek mengenai agensi perkahwinan sangat segar buat saya,dan watak saya tak mati. Saya juga berminat untuk tak mati dan saya tertarik kerana saya membawa watak seorang yang pandai.

Kalau anda nak tahu, Lee Hyun-woo sudah terbiasa memainkan watak yang akhirnya mati sebelum ini seperti dalam “Search” dan “Mine” namun dia hidup dalam “Remarriage & Desires”.

Antara sebab siri Netflix ini mendapat perhatian ramai ialah kerana endingnya yang mengejutkan di mana pasangan suami bertukar dari Cha Seok-jin (Park Hoon) ke Lee Hyung-joo (Lee Hyun-wook). Katanya,
Saya agak risau dengan ending yang mengejutkan itu. Sepertinya awak mesti terfikir mereka ingin memberikan ‘twist’ namun pihak produksi banyak berfikir mengenai kesudahannya. Ia mungkin berbeza berdasarkan pandangan penonton tapi saya menyukainya.

Untuk pengetahuan, “Remarriage & Desires” ialah sebuah drama satira realistik mengenai individu yang berimpian untuk mengubah hidup dengan mengahwini pasangan kaya dan mengekalkan status kewangan ataupun menaiki tangga kelas sosial. Menerusi drama ini, penonton akan didedahkan dengan masyarakat yang materialistik selain kisah perkahwinan komoditi.
Korang okay tak dengan endingnya?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROSEN

“Saya Juga Risau..” – Lee Hyunwook Ulas Ending Mengejut ‘Remarriage & Desires’


Selepas Kim Mi-soo pergi meninggalkan dunia pada minggu lalu, ramai yang tertanya-tanya mengenai babaknya di dalam drama “Snowdrop” yang masih ditayangkan.
Meskipun drama ini sudah selesai penggambaran, penonton tertanya-tanya sama ada babak melibatkan Kim Mi-soo akan disunting dalam episod seterusnya bagi menghormati pemergian mendiang.

Pun begitu, menerusi tayangan episod 8 dan 9 baru-baru ini, babak yang menampilkan Kim Mi-soo disiarkan seperti biasa.

Malah pada penghujung tayangan, pihak produksi dilihat memberi peringatan buat mendiang dengan menayangkan klip bonus di mana pelajar di Universiti Wanita Hosu memasak ramen bersama sambil menyorok dari ditangkap ketua asarama, Pi Seung-hee (Yoon Se-ah).
Khabarnya, pihak produksi sudah berbincang dengan keluarga Kim Mi-soo mengenai perihal babak watak Kim Mi-soo, sama ada akan terus ditayangkan atau pun tidak.

Dalam pada itu, para rakan pelakon seperti Ji-soo BLACKPINK, Jung Hae-in, Jung Shin-hye, Choi Hee-jin, Jung Yi-seo dan lain-lain telah meninggalkan ucapan panjang buat mendiang menerusi entri Instagram baru-baru ini.

ARTIKEL BERKAITAN
"Saya Sayang Kakak Sangat" - Para Pelakon 'Snowdrop' Kongsi Ucapan Buat Mendiang Kim Misoo

Pemergiannya pasti dirindui.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Babak Mendiang Kim Misoo Ditayang Seperti Biasa Tanpa Suntingan Dalam ‘Snowdrop’


Drama baharu “Boys Flight” bakal menemui penonton Mac ini!
“Boys Flight” ialah drama noir yang dibintangi oleh Won Ji-an, Yoo Chan-young, Yoon Hyun-soo, Han Se-jin dan Yang Seo-hyun, akan membawa kisah tentang seorang gadis berusia 18 tahun yang digunakan oleh ibu bapanya sebagai alat mengangkut dadah.

Won Ji-an, yang menunjukkan lakonan menarik melalui siri Netflix “D.P”, akan memegang watak Kyung Da-jeong, seorang gadis berusia 18 tahun yang dibesarkan sebagai alat pengangkutan dadah. Kyung Da-jeong ialah watak yang mempunyai banyak cerita yang pergi menghantar barang seperti yang diarahkan oleh ibu bapanya yang miskin, dan kemudian bersembunyi di kawasan luar bandar apabila rancangannya menjadi tersilap.
Yoon Chan-young pula memainkan watak Gong Yun-tak, yang mempunyai segala-galanya dari rupa hingga keperibadian. Gong Yun-tak adalah ketua keluarga yang sebenar yang menjaga bapanya, adik lelakinya yang masih remaja, dan anak bongsu di tadika. Yoon Hyun-soo, yang mempamerkan daya tarikannya dalam drama “Racket Boys”, memegang watak sebagai Gong Yun-jae, adik kepada Gong Yun-tak. Kyung Da-jeong akan bertemu Yun-tak, seorang lelaki dan rakan-rakannya di luar bandar.

“Boys Flight”, di mana semua pelakon muda ini berkumpul, diharapkan dapat menyampaikan emosi menyentuh hati melalui perjuangan kanak-kanak yang hidup sambil bergelut mencari kehidupan normal seorang 18 tahun.

Drama ini telah mula dijadualkan untuk keluaran pada 25 Mac ini di Seezn. Nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald Pop

Bantu Ibu Bapa Jual Dadah, ‘Boys Flight’ Lakonan Won Jian & Yoon Chanyoung Bakal Tayang Mac Ini


Nampaknya, kita sudah tahu calon pasangan yang bakal bergandingan bersama Kim So-hyun tak lama lagi.

ARTIKEL BERKAITAN
Kim Sohyun Sah Terajui Drama Romantik 'Is It Fate?'

Terbaru, Chae Jong-hyeop dilaporkan bakal berjabat tangan dengan drama romantik “Is It Fate?”.
Respon agensi lelaki itu,

Chae Jong-hyeop ada menerima tawaran untuk menyertai drama ‘Is It Fate?’.
Drama berdasarkan webtoon dengan nama yang sama ini membawa kisah anak muda yang menjumpai cinta pertamanya 10 tahun lalu tanpa sengaja dan meneroka cinta sejati dan impian.

Jika menerima tawaran ini, Chae Jong-hyeop akan menghidupkan watak Kang Hoo-yeong yang bakal bersatu semula dengan rakan lama, Lee Hong-joo.
Sebelum ini, Kim So-hyun sudah disahkan bakal membawa watak utama Lee Hong-joo iaitu seorang pengarah produksi animasi yang terluka dek cinta lama.
Sama-sama kita nantikan line-up penuh drama ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJoy News 24

Chae Jonghyeop Dilamar Sertai Kim Sohyun Dalam Drama Romantik ‘Is It Fate?’


Masih segar lagi dalam ingatan semua mengenai skandal mesej peribadi beberapa pelakon popular di Korea. Ianya bermula apabila seorang penggodam telah menyebarkan beberapa keratan mesej selebriti ini yang ‘panas’ sehingga bertebaran ke serata laman komuniti Korea.
Yang paling tekesan akibat pendedahan ini ialah pelakon Joo Jinmo kerana terdapat banyak mesejnya melanggan pelacur dan bersembang mengenai wanita seperti mereka adalah objek. Pelakon veteran Jang Donggun juga habis dimaki kerana ‘kantoi’ tidur dengan perempuan lain semasa isterinya, Go Soyoung sedang mengandungkan anak kedua mereka.

Antara nama selebriti lain yang turut disebut-sebut dalam rantaian mesej itu ialah Hyunbin, Song Seunghun, Lee Jungjae dan Jung Woosung. Netizen turut mengesyaki para pelakon popular ini terlibat dengan perbuatan memalukan tersebut kerana nama mereka disebut sebagai antara rakan lepak mereka. Tambahan pula, Lee Jungjae dan Jung Woosung dikatakan turut sering berada di kelab yang sama di mana premis tersebut menyediakan ‘perkhidmatan istimewa’ sehingga menggelarkan bahawa itu adalah ‘rumah kedua’ mereka.

Walaubagaimanapun, menerusi program “Heard It Through the Grapevine”, beberapa wartawan telah berkumpul bagi membincangkan topik hangat ini. Bukan sahaja pelakon yang terlibat dalam skandal ini tetapi ada juga dua pelakon lain, seorang idola, seorang pengarah dan chef terkenal yang menerima ugutan penggodam itu.

Nama Hyunbin juga dibahaskan oleh mereka kerana terdapat khabar angin bahawa namanya banyak kali disebut dalam mesej peribadi tersebut. Ini kerana ruang sembang itu sebenarnya adalah untuk geng main golf jadi lelaki itu juga berkemungkinan besar turut terlibat sama.

Para peminat teraju utama drama “Crash Landing On You” boleh menarik nafas lega kerana pelakon itu tidak melakukan apa-apa kesalahan jikalau pun dia benar-benar berada dalam ruang sembang itu, kata wartawan Choi Jungah.
Saya dah baca kesemua 688 mesej, kalau pun benar identiti ‘Bin’ dalam ruang sembang itu ialah Hyunbin, tiada apa-apa pun mengenainya. Peminat Hyunbin tak perlu risau sangat mengenai hal ini.
Fuhh! Mesti ramai yang lega apabila mendengarkan hal ini kan? Risau juga sekiranya pelakon kegemaran kita terlibat dengan perkara tak senonoh. Anda semua kini boleh bertenang dan sambung tonton “Crash Landing On You” dengan hati yang lega.
Sumber: Heard It Through the Grapevine

Diheret Sekali Dalam Skandal Langgan Pelacur, Wartawan Bersihkan Nama Hyunbin Daripada Tuduhan Liar!


Pelbagai naskhah ditayangkan pada 2022 namun, dua drama Korea ini telah berjaya merangkul takhta ‘Drama Terbaik’.

ARTIKEL BERKAITAN
Kim Seonho & Jisoo BLACKPINK Dipilih 'Pelakon Korea Terbaik' Di Anugerah Drama Seoul 2022

Pada 22 September, majlis berprestij Anugerah Drama Antarabangsa Seoul 2022 telah diadakan di Dewan KBS.
Tahniah diucapkan buat drama “The Red Sleeve” yang telah membawa pulang ‘Anugerah Drama Korea Terbaik’ di majlis berkenaan. Penerbit Jung Ji-in yang menerima trofi itu memberikan ucapannya,

Saya tidak pernah terfikir bahawa saya akan menerima anugerah seperti ini dalam hidup saya, tetapi saya bersyukur. Saya berterima kasih kepada penulis dan pelakon. Saya akan membuat banyak drama sejarah, dengan tanggungjawab yang lebih besar.
Bukan itu sahaja, siri Netflix “All of Us Are Dead” juga telah berjaya membawa pulang trofi untuk ‘Anugerah Drama Korea Terbaik’.

Tahniah!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROSEN

‘The Red Sleeve’ & ‘All Of Us Are Dead’ Dipilih ‘Drama Korea Terbaik’ Di Anugerah Drama Seoul 2022


Yoo Ah-in sememangnya dikenali sebagai seorang pelakon yang versatil dan mampu menjiwai setiap watak yang dipertanggungjawabkan kepadanya.
Ramai penonton yang dah teruja apabila diumumkan bahawa lelaki itu bakal membintangi filem “Voice Of Silence” bersama Yoo Jae-myung, membawa kisah dua orang lelaki yang tanpa sengaja ditugaskan untuk menjaga seorang kanak-kanak diculik.

Lebih mengagumkan kerana Yoo Ah-in mencabar dirinya untuk menaikkan berat badan sebanyak 15 kilogram bagi menghidupkan watak Tae-in untuk filem ini. Hal ini membuktikan dedikasi pelakon ini terhadap pekerjaannya.

Disebabkan oleh pengaruh dan ‘kuasa’ yang mengikuti lelaki ini, ramai yang meluahkan rasa terharu kerana Yoo Ah-in memilih untuk berlakon dalam filem “Voice Of Silence” ini meskipun hanya menyediakan bajet yang rendah.
Melihatkan naskhah hebat yang disertainya sebelum ini seperti “Veteran”, “The Throne” dan “Burning”, tiada siapa menyangka bahawa dia akan menerima untuk berlakon dalam filem ini. Menurut Bahagian Promosi Filem Korea, “Voice Of Silence” adalah sebuah filem skala kecil dengan kos produksi sebanyak 1.3 bilion sahaja (RM4.7 juta).

Tindakan Yoo Ah-in menerima filem ‘biasa’ ini membuatkan ramai orang dalam industri memujinya,
Kalau dilihat nilai nama Yoo Ah-in, bajet tersebut adalah rendah. Tapi saya dengar dia mahu membintanginya juga.

Sumber lain,
Mengagumkan apabila pelakon yang mampu mempengaruhi penonton mahu berlakon dalam filem bajet rendah.
Mungkin Yoo Ah-in lebih pentingkan kualiti skrip berbanding kos pembikinan filem itu sendiri?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERDispatch

Yoo Ahin Dipuji Pilih Filem Bajet Rendah ‘Voice Of Silence’ Meskipun Pelakon Bertaraf Tinggi


Seronok betul bila ada drama Korea romantik yang best! Mungkin anda akan tersangkut apabila menonton drama “Please Don’t Date Him” yang baru sahaja ditayangkan di MBC ini.
Sinopsis ringkas
Seo Ji-sung (Song Ha-yoon) mahu jatuh cinta tapi takut memberikan hatinya pada lelaki yang salah. Disebabkan itu, dia mahu membina kehidupan bercinta yang sempurna dengan membangunkan satu program AI bernama ‘Jo Sang-shin’

Episod awal menarik
Seo Ji-sung nampaknya tiada tuah dalam percintaan apabila lelaki yang dicintainya menunjukkan belang sebenar selain ‘Jo Sang-shin’ yang mengatakan bahawa dia bukanlah lelaki yang sesuai dengannya. Meskipun sedikit huru-hara, namun akhirnya dia berjaya memutuskan hubungan dengan tunangnya itu walaupun terpaksa bertikam lidah dengan ibu lelaki tersebut.

Pun begitu, dia kemudiannya bertemu dengan lelaki lain bernama Jung Kook-hee (Lee Jun-young) iaitu seorang ahli bomba yang misteri. Bahkan mesin AI tersebut langsung tidak dapat mengorek sebarang kisah lampau lelaki itu di internet membuatkan Ji-sung tertanya-tanya mengenai dirinya yang sebenar.

Rating biasa
Untuk slot ini di MBC Every1, sememangnya sukar untuk meraih rating lebih daripada 1%. Buat “Please Don’t Date Him”, ianya hanya berjaya meraih rating 0.2% bagi tayangan episod pertama dan naik ke 0.3% ketika episod kedua ke udara.
Walaupun rendah, kebanyakan penonton memuji lakonan Song Ha-yoon dan Lee Jun-young selain turut mengatakan bahawa plot drama ini adalah unik dan lain daripada drama romantik yang lain.
Kalau berminat, anda boleh tonton “Please Don’t Date Him” di saluran Oh!K (Astro 394) setiap Selasa pada jam 9.45 p.m.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Kisah Wanita Minta Bantuan Cinta Dari Mesin AI, Episod Awal ‘Please Don’t Date Him’ Raih Rating Biasa


Rasa macam sekejap sahaja, namun “Rookie Cops” sudah pun melabuhkan tirainya di Disney+ Hotstar semalam.
Sinopis
Ia merupakan sebuah drama kampus merangkumi kisah impian, cinta, cabaran dan cita-cita anak-anak muda di kolej polis.

Berakhir sempurna
[Amaran SPOILER]
Bahagia tak selamanya buat Han-sol apabila pelan bijak skuad pelajar itu berjaya menumpaskannya selain terselit bukti pengakuan segala jenayahnya. Bukan itu sahaja, kesemua polis ranking tinggi yang terlibat melindungi kesalahan lelaki itu juga terpaksa tunduk dan menerima bayaran atas ketamakan mereka.

Skuad itu kemudian bergraduasi dan kesemuanya turut menerima Anugerah Perdana Menteri atas sumbangan mereka, Dalam bergembira, mereka tetap mengingati Dae-il yang sudah pergi selamanya.
Kang Daniel tunjuk taring
Meskipun ini merupakan naskhah debut Kang Daniel sebagai pelakon namun sepertinya idola ini sudah membuka langkah baik di dalam bidang ini. Membawa watak seorang pelatih polis yang sentiasa menegakkan keadilan, Wi Seung-hyun ternyata 180 darjah berbeza daripada personaliti sebenar Kang Daniel lantas membuktikan lelaki tersebut boleh membawa watak yang versatil.

Bukan main-main, Kang Daniel yang mengambil serius mengenai drama ini meminta nasihat daripada salah seorang rakan baiknya yang juga merupakan seorang polis. Gigih kan?
Tidak hanya cita-cita, drama ini turut memaparkan kisah cinta musuh ke kekasih yang membuatkan hati berbunga-bunga. Wi Seung-hyun yang ‘keras’ pun tak dapat menafikan perasaannya buat Go Eun-kang (Chae Soo-bin) yang ceria dan sering menghadapi masalah.

Siapa yang sukakan drama ringan dan penuh dengan cerita impian si muda-mudi, memang wajib tonton “Rookie Cops”!
Korang dah habis layan ke di Disney+ Hotstar?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

‘Rookie Cops’ Tamat, Apakah Kesudahan Nasib Kang Daniel & Chae Soobin?


Selepas membuktikan bakat lakonannya dalam “The King: Eternal Monarch”, nampaknya Kim Kyung-nam mungkin bakal menghiasi sebuah drama baru tak lama lagi.
Khabarnya pelakon lelaki itu akan membawa watak utama untuk drama hujung minggu KBS “Other’s Happy House”. Naskhah ini akan ditayangkan selepas drama “Homemade Love Story” menamatkan tayangan.

Disebabkan ia bakal ditayangkan pada hujung minggu di KBS, ramai yang dah teruja menantikan drama ini memandangkan slot berkenaan sering mencapai rating hampir 30%. Bahkn penulis yang menggarap drama “Other’s Happy House” ini juga sudah banyak menghasilkan drama popular lain seperti “Wang’s Family”.

Kim Kyung-nam dikhabarkan bakal membawa watak Han Ye-seul iaitu seorang yang berimpian untuk menjadi penyanyi rock namun menempa kejayaan sebagai penyanyi trot di Tokyo. Manakala Jeon Hye-bin pula ditawarkan watak Lee Kwang-shik iaitu watak wanita utama.
Tak sabarnya nak menantikan gandingan ini sekiranya khabar angin yang berterbangan tersebut benar.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERNews1

Kim Kyungnam & Jeon Hyebin Dikhabarkan Akan Terajui Drama Hujung Minggu KBS ‘Other’s Happy House’


BTS baru-baru ini berjaya mengujakan para ARMY kerana mereka kini memulakan sambutan untuk ulang tahun ke-9 mereka yang akan datang!
Setiap tahun, BTS akan meraikan ulang tahun debut mereka melalui “BTS Festa,” yang merupakan sambutan acara selama dua minggu yang menampilkan banyak kandungan baharu dan kejutan untuk peminat mereka.

Terbaru, BTS melancarkan poster “BTS Festa” pertama mereka, mengingatkan peminat untuk menanda kalendar mereka bagi untuk tarikh sambutan ulang tahun ke-9 kumpulan itu. Tahun ini, kumpulan itu akan mengeluarkan potret kumpulan mereka yang dikemas kini, rekod latihan dari 2013 hingga 2022, koleksi swafoto 2021 dan 2022, video makan malam berkumpulan 2022, serta lagu untuk ARMY.
Semalam, 3 Jun, BTS menandakan permulaan sambutan “BTS Festa 2022” mereka seperti yang selalu mereka lakukan dengan set penggambaran kumpulan potret kumpulan.Kumpulan ini sering menggunakan peluang ini untuk mencipta semula beberapa gambar lampau ikonik mereka dan tahun ini tidak terkecuali. Gambar kumpulan pertama ialah rekreasi comel salah satu potret keluarga comel mereka dari Festa 2017, manakala satu lagi foto membawa peminat kembali ke masa mereka memberi penghormatan kepada The Beatles di “The Late Show with Stephen Colbert.”

Korang dah tengok ke gambar dorang? Tengok sekarang!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

BTS Beri Tanda Permulaan Sambutan ‘BTS Festa 2022’ Untuk Ulang Tahun Ke-9


Seperti yang semua ketahui, “Nevertheless” yang mempertaruhkan gandingan Song Kang dan Han So-hee memang menjadi sebutan ramai dari sebelum ia ditayangkan.
Diadaptasi daripada webtoon dengan nama yang sama, ia membawa kisah seorang wanita bernama Yoo Na-bi (Han So-hee), yang mahu bercinta tapi tidak percayakan cinta dan seorang lelaki bernama Park Jae-eon (Song Kang) yang merasakan hubungan cinta adalah menyusahkan namun ia tidak menghalangnya untuk memikat ramai wanita.

Pun begitu, rating yang dicatatnya untuk episod kedua baru-baru ini nyata mengejutkan ramai apabila ia jatuh ke lingkungan 1% (1.3%).

Sebelum ini, Song Kang telah menerima kritikan kerana pembawaan wataknya yang nampak tidak meyakinkan. Bahkan, netizen kini mula mempersoalkan kepadatan plotnya,
Teruknya 1%.

Bukan sahaja masalah lakonan, plotnya juga mempunyai isu tersendiri.

Han So-hee okay sahaja, tapi suasana keseluruhan drama itu sangat melelahkan. Jadi saya tak boleh menontonnya.

Kenapa rasa macam tiada keserasian di antara kedua pelakon utama?
Apa pula pendapat korang?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Promosi Kencang, Penonton Terkejut Rating ‘Nevertheless’ Jatuh Ke Lingkungan 1% Sahaja


Katanya, ramai yang seronok menonton program hiburan terbaru Disney+ iaitu “The Zone: Survival Mission”.

ARTIKEL BERKAITAN
"Saya Selalu Menghubunginya" - Yoo Jaesuk Usik Kim Jongkook Dengan Yoon Eunhye

Dalam sebuah temubual rasmi, pengarah produksi Cho Hyo-jin menceritakan keserasian kesemua ahli program itu.
Keserasian antara Yoo Jae-suk dan Lee Kwang-soo semakin berkembang.
Membawa ketawa yang banyak, ulasnya lagi,

Dari ‘Running Man’, saya tahu Lee Kwang-soo adalah orang yang terbaik dalam menerima lawak dan gurauan Yoo Jae-suk. Dia ialah seorang pelakon, tapi dia merupakan seorang penghibur yang boleh dipercayai dalam program hiburan.

Tambahnya,

Saya sudah biasa melihat kombinasi mereka dalam ‘Running Man’ tapi setiap kali melihatnya, ianya nampak berbeza.
Jo Hyo-jin juga menjawab sebab memilih Lee Kwang-soo meskipun dia meninggalkan dunia hiburan selama dua tahun lamanya,
Kerana tiada orang lain yang seperti Lee Kwang-soo. Selepas ‘Running Man’, semua tidak dapat melihat keserasian antara Lee Kwang-soo dan Yoo Jae-suk, jadi bukankah mereka akan menyukainya. Ternyata, kita mendapat respon kerana Yoo Jae-suk dan Lee Kwang-soo.

Jelasnya dengan lebih mendalam,
Situasi dan format yang berbeza dari ‘Running Man’ membuatkan personaliti berbeza dipaparkan. Sejak saya tinggalkan ‘Running Man’ pada 2014, ini kali pertama saya bertemu mereka dalam 8 tahun lantas terdapat pemahaman dan keserasian yang hebat. Yoo Jae-suk sangat banyak idea, dan Lee Kwang-soo sangat hebat, dan menonjolkan keserasian yang lebih berkembang.
Apa kata korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSPOTV News

“Yoo Jaesuk & Lee Kwangsoo Lebih Serasi Dari Ketika ‘Running Man'” – Pengarah ‘The Zone: Survival Mission’


Bulan Jun akan menjadi bulan yang sibuk buat semua peminat K-Drama!
Selepas pelbagai drama menarik telah ditayangkan pada beberapa bulan lepas, nampaknya pada bulan Jun akan datang ini, akan ada banyak lagi K-Drama bakal menyapa penonton.

Dari pelakon hebat seperti Hwang In-yeop, Park Hae-soo dan Kim Go-eun, dan genre yang pelbagai seperti romantik, thriller dan banyak lagi, penonton boleh tonton kesemua 12 K-Drama pada bulan Jun ini. Jom lihat antara drama yang akan ditayangkan nanti:
1. WHY HER

Pelakon utama: Seo Hyun-jin, Hwang In-youp, Huh Joon-ho, Bae In-hyuk
Tarikh tayangan: 3 Jun

Platform: SBS, Viu
“Why Her?” ialah sebuah drama menceritakan mengenai seorang wanita yang melakukan kesilapan dalam hidup dan hidup berjaya dalam keadaan yang salah. Selepas dia jatuh cinta dengan seorang lelaki muda, dia mula mengubah jalan hidupnya dan belajar cara sebenar untuk mencintai dirinya. Ia merupakan satu kisah cinta yang digambarkan sebagai menyakitkan namun menyeronokkan dan dalam masa yang sama dingin dan menyejukkan hati.
2. CLEANING UP

Pelakon utama: Yum Jung-ah, Jeon So-min, Kim Jae-hwa
Tarikh tayangan: 4 Jun
Platform: JTBC, Netflix
“Cleaning Up” akan membawa kisah cabaran tiada batas yang tidak dijangka oleh tiga wanita pencuci yang melompat ke dalam peperangan saham selepas terdengar maklumat dalaman pada suatu hari. Di antara kehidupan dan kelangsungan hidup, ia menceritakan kisah tiga pekerja pembersihan yang memegang lembing ‘melonjak ke depan’ di sebelah tangan dan ‘terdesak’ di tangan yang sebelah lagi.
3. LINK: EAT, LOVE, KILL

Pelakon utama: Yeo Jin-goo, Moon Ga-young
Tarikh tayangan: 6 Jun
Platform: tvN, Disney+
Gabungkan fantasi, romantik dan misteri, “Link: Eat, Love, Kill” ialah drama mengenai seorang lelaki yang mula merasai pelbagai emosi dilalui seorang wanita. Drama ini akan mengikuti kisah yang terurai apabila dia mula melalui pengalaman gembira, sedih dan sakit bersama wanita itu.
4. INSIDER

Pelakon utama: Kang Ha-neul, Lee Yoo-young
Tarikh tayangan: 8 Jun
Platform: JTBC
“Insider” ialah drama aksi saspen mengenai pelatih perundangan yang hidupnya musnah dalam sekelip mata semasa melakukan penyamaran untuk menyiasat pendakwara raya menerima rasuah. Semasa di dalam penjara, dia mula merencana plot untuk membalas dendam kerana pengkhianatan yang dilaluinya.
5. YUMI’S CELLS 2

Pelakon utama: Kim Go-eun, Jin-young
Tarikh tayangan: 10 Jun
Platform: tvN, TVING, Iqiyi
“Yumi’s Cell” membawa kisah seorang kakitangan pejabat biasa yang memberikan sudut pandangan sel otak di dalam kepalanya yang mengawal setiap fikiran, perasaan dan tindakan.
6. JINXED AT FIRST

Pelakon utama: Na In-woo, Seohyun
Tarikh tayangan: 15 Jun
Platform: KBS
Berdasarkan webtoon dengan nama yang sama, “Jinxed at First” merupakan kisah romantik fantasi mengenai seorang lelaki malang dan miskin, bertemu dengan dewi kekayaan yang disorok oleh satu keluarga kaya.
7. ALCHEMY OF SOULS

Pelakon utama: Lee Jae-wook, Jung So-min, Hwang Min-hyun, Shin Seung-ho, Yoo Jun-sang, Oh Na-ra, Jo Jae-yoon
Tarikh tayangan: 18 Jun
Platform: tvN, Netflix
“Alchemy of Souls” yang ditulis oleh duo ‘Hong Sisters’ ialah drama percintaan fantasi yang berlangsung di negara Daeho fiksyen, sebuah negara yang tidak wujud dalam sejarah atau di peta. Cerita ini mengikuti watak utama yang nasibnya menjadi berpintal kerana sihir yang menukar jiwa orang.
8. MONEY HEIST: KOREA – JOINT ECONOMIC AREA

Pelakon utama: Yoo Ji-tae, Park Hae-soo, Jeon Jong-seo
Tarikh tayangan: 24 Jun
Platform: Netflix
“Money Heist: Korea – Joint Economic Area” bahagian 1 akan mempunyai sejumlah 6 episod. Berlatarbelakangkan Semenanjung Korea menjelang penyatuan semula, ini adalah drama jenayah rompakan yang tidak pernah berlaku sebelum ini, yang mengisahkan tentang ahli strategi yang cemerlang dan orang yang mempunyai personaliti serta kebolehan yang berbeza.
9. EXTRAORDINARY ATTORNEY WOO

Pelakon utama: Park Eun-bin, Kang Tae-oh, Kang Ki-young
Tarikh tayangan: 29 Jun
Platform: Netflix
Ia membawa kisah seorang peguam muda (Park Eun-bin) dengan sindrom Asperger yang menyertai firma guaman terkenal. Disebabkan IQ yang tinggi iaitu 164, ingatan yang baik dan proses pemikiran yang kreatif, si bijak Woo Young-woo tamat pengajian sebagai pelajar terbaik dalam tahunnya dari Universiti Kebangsaan Seoul, namun dia masih gagal untuk menyesuaikan diri dengan interaksi sosial.
10. MINAMDANG

Pelakon utama: Seo In-guk, Oh Yeon-seo
Tarikh tayangan: 27 Jun
Platform: KBS
“Minamdang” akan diterajui oleh Seo In-guk dan Oh Yeon-seo. Berdasarkan web novel dengan nama yang sama, drama ini dijadikan siri di Kakao Page dan memenangi pertandingan novel di laman tersebut. Ianya menceritakan kisah misteri yang dilalui bekas profiler, Han Joon dan rakan sekerjanya. Ia berlatar belakangkan sebuah kafe bernama ‘Minamdang’ dan klien yang melawat premis tersebut. Berbanding dengan novel, akan ada banyak lagi watak baru diperkenalkan selain plotnya akan dikupas secara humor lantas berbeza dengan novel asalnya.
11. EVE

Pelakon utama: Seo Ye-ji, Lee Sang-yeob, Park Byung-eun, Yoo Sun
Tarikh tayangan: 1 Jun
Platform: tvN
“Eve” ialah drama romantik thriller mengenai seorang wanita yang cuba membalas dendam dek kematian bapanya dan menceritakan saman penceraian golongan konglomerat yang bernilai 2 trilion won.
12. DOCTOR LAWYER

Pelakon utama: So Ji-sub, Im Soo-hyang, Shin Sung-rok
Tarikh tayangan: 3 Jun
Platform: MBC
Drama ini akan membawa kisah seorang pakar bedah genius yang menjadi peguam penyelewengan perubatan selepas kehilangan semuanya dek pembedahan yang dipalsukan dan seorang pendakwaraya Jabatan Jenayah Perubatan yang kehilangan keluarga dan orang tersayang dalam pembedahan itu. Bersama-sama, mereka menghukum sesiapa yang mempercayai bahawa nyawa seseorang dinilai menerusi harta dan kuasa mereka, selain memujuk keluarga mangsa yang tidak bernasib baik.
Jadi, drama yang mana korang paling teruja nak tonton?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHerald Pop

Pelbagai Genre & Pelakon Hebat, Nantikan 12 K-Drama Akan Tayang Bulan Jun Ini


Baru-baru ini, Institut Penyelidikan Perniagaan Korea telah mendedahkan kedudukan reputasi jenama bulan ini bagi pelakon drama!

ARTIKEL BERKAITAN
Meski Episod Akhir 'Little Women' Raih Rating Tertinggi, Penonton Sedih Dek Kekurangan Babak Ini

Untuk pengetahuan, kedudukan tersebut ditentukan menerusi analisis data liputan media, penyertaan, interaksi dan indeks komuniti 50 pelakon yang membintangi drama, yang disiarkan antara 10 September hingga 10 Oktober.
Tahniah! Dengan wataknya sebagai Oh In-joo dalam “Little Women”, Kim Go-eun berjaya mendahului senarai bulan ini dengan indeks sebanyak 3,280,340. Antara frasa berpangkat tinggi dalam analisis kata kunci pelakon itu adalah ‘Little Women’, ‘pertemuan peminat’ dan banyak lagi.

Kemudian, pelakon utama “The Law Cafe” iaitu Lee Seung-gi dan Lee Se-young masing-masing mengikuti di tempat kedua dan ketiga dalam ranking. Manakala tempat keempat dan kelima diduduki Wi Ha-joon dan Nam Ji-hyun.

Jom lihat senarai penuh Top 30:

Kim Go-eun

2. Lee Seung-gi
3. Lee Se-young
4. Wi Ha-joon
5. Nam Ji-hyun
6. Sung-jae BTOB
7. Park Ji-Hu
8. Jung Chae-yeon
9. Uhm Ji-won
10. Jang Seung-jo
11. Lee Jong-won
12. Go Kyung-pyo
13. Lee Ha-na
14. Kwak Dong-yeon
15. Ji Chang-wook
16. Cha Ye-ryun
17. Jung Il-woo
18. Son Hyun-joo
19. Choi Dae-hoon
20. Kim Jae-young
21. Nam Sang-ji
22. Kim Sun-ah
23. Kang Min-ah
24. Lee Yoo-mi
25. Yeonwoo
26. Jung Moon-sung
27. Jung Woo
28. Kim Seul-gi
29. Im Joo-hwan
30. Kim Hyo-jin
Tahniah semua!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEROsen

Kim Goeun & Lee Seunggi Top 2 Ranking Reputasi Jenama Pelakon Drama Bagi Oktober


BTS telah menerima dua lagi gelaran platinum di Jepun!
Lagu “Permission to Dance” dan “DNA” oleh BTS telah dimasukkan dalam senarai karya yang disahkan sebagai platinum (bertarikh September 2021) yang diumumkan oleh ‘Recording Industry Association of Japan’ (RIAJ) pada 25 Oktober.

Kedua-dua “Permission to Dance” dan “DNA” telah melebihi jumlah 100 juta penstriman, menjadikan lagu tersebut layak menerima gelaran platinum.
“Permission to Dance” telah dikeluarkan pada 9 Julai dan merupakan lagu yang terang dan menyeru bahawa kita tidak memerlukan kebenaran untuk menari. Lagu “DNA” pula dikeluarkan pada September 2017 sebagai judul lagu untuk album mereka “Love Yourself: Her” dan merupakan lagu genre pop EDM dengan lirik yang menyatakan cinta muda dan berani.

Awal tahun ini, lagu “Butter” versi CD telah disahkan platinum (bertarikh Julai 2021) di Jepun kerana mempunyai lebih 250,000 unit dihantar.
Tahniah BTS atas pencapaian terbaru mereka!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Donga

BTS ‘Permission To Dance’ & ‘DNA’ Terima Sijil Platinum RIAJ Di Jepun


Hampir setiap hasil lakonannya dalam mana-mana filem atau drama berjaya menaikkan rating sesebuah karya tersebut. Tidak dapat dinafikan lagi, keupayaan pelakon, Woo Do-hwan dalam memberikan mutu kualiti lakonan yang mantap. Terbaru, dia dikhabarkan bakal tampil dalam sebuah drama di samping seorang lagi artis wanita sebagai teraju utama.

ARTIKEL BERKAITAN
Tamat Khidmat Tentera, Woo Dohwan Kongsi Persiapannya Untuk Siri Netflix 'Hunting Dogs' Akan Datang

Bona WJSN dan pelakon Woo Do-hwan dikhabarkan sedang meneliti butiran lakonan untuk drama terbaru “Joseon Lawyer” dan akan membawa watak sebagai seorang peguam, Kang Han-soo. Drama baharu, “Joseon Lawyer” ini ditulis oleh Choi Jin-young, Jeong Ho-rak, dan bakal diarahkan oleh pengarah Kim Seung-ho.
Dalam pada itu, menurut sumber, Bona WJSN juga turut menerima tawaran untuk menjadi teraju utama drama tersebut dan bakal memegang watak sebagai Lee Eon-joo.

“Joseon Lawyer” adalah berdasarkan ‘Webtoon’ dan merupakan drama sejarah yang menggabungkan percintaan dan seorang penegak undang-undang. Ia merupakan cerita bergenre fiksyen dengan motif Perang Gyeongguk. Peguam persendirian, Kang Han-soo terperangkap dalam skandal besar. Ia adalah sebuah kisah dimana peguam tersebut membesar sebagai seorang peguam yang adil.
Dalam masa sama, Woo Do-hwan juga telah menamatkan perkhidmatan tenteranya pada Januari dan telah membuat kemunculan semula dengan “Hunting Dogs” melalui siaran Netflix. Dia akan meneruskan jadualnya secara aktif sehingga pelancaran “Joseon Lawyer”.

Sudah banyak tawaran buat Woo Do-hwan kan? Pasti ramai dah tak sabar nak tunggu lakonan mantapnya untuk drama terbaru kali ini. Korang dah sedia ke?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERDispatch

Woo Dohwan Terima Tawaran Drama Terbaru ‘Joseon Lawyer’ Bersama Bona WJSN


Ramai rasanya yang seronok menonton Kim Jong-kook di saluran ‘GYM Jongkook’ pada saban minggu kan?

ARTIKEL BERKAITAN
"Jongkook & Jihyo Tak Ada Apa-Apa Hubungan" - Ji Sukjin & Jeon Somin

Terbaru, DinDin yang merupakan satu kelab bola sepak bersama lelaki berbadan sasa itu telah menyertai saluran tersebut untuk satu episod istimewa.
Apa yang menarik perhatian ramai ialah soalan cepumas ditanya DinDin buat Kim Jong-kook,

Bukan ke tahap hormon awak menaik apabila bersenam? Jadi, bukan kah keinginan seksual awak akan meningkat? Pada tahap awak, bukan kah ianya akan menaik tinggi. Bagaimana awak menanganinya? Kalau hormon lelaki tinggi, keinginan seksual juga akan meninggi.

Tambah lelaki genit itu lagi,

Awak tak muda lagi. Bagaimana awak boleh hidup baik begitu?
Jawab Kim Jong-kook,
Awak boleh selesaikannya dengan bersenam tanpa berfikir. Lelaki boleh hidup seperti anak muda jika mereka bersenam dengan keras.

Fuhhh tak menahan soalan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

“Bila Bersenam, Keinginan Seksual Meningkat..” – Kim Jongkook Jawab Soalan ‘Panas’


Korang dah tengok ke “IN THE SOOP : Friendcation”? Best kan! Seronok betul bila kita dapat tengok “Wooga Squad” merasa selesa dan santai bercuti bersama-sama. Rancangan itu sememangnya berjaya menambat hati ramai penonton.

ARTIKEL BERKAITAN
"Saya Mahu Kita Ada Memori Bersama" - V BTS Luah Keinginan Cipta Memori Dengan 'Wooga Squad'

Daya tarikan dan hubungan persahabatan antara mereka kelihatan sangat mesra dan ikhlas itu merupakan antara faktor rancangan itu berjaya meraih rating yang tinggi walaupun baru sahaja ditayangkan 22 Julai lalu.Perkara itu menjadi bualan hangat apabila “IN THE SOOP : Friendcation” mula menjadi carian pertama di setiap platform. Rancangan itu bahkan menjadi tersenarai dalam carian teratas bukan sahaja melalui Disney+, malah melalui platform JTBC dan banyak lagi.
https://twitter.com/KTH_Facts/status/1550942782650548225

Berikutan daripada rating yang kian melonjak naik, ia terbukti rancangan itu berjaya meraih minat ramai penonton bukan sahaja penonton di Korea malah dari serata dunia.
Teruskan menyokong “Wooga Squad” okay!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

‘IN THE SOOP : Friendcation’ Berjaya Jadi Carian Tertinggi Disney+ Di Korea & Jepun


Nampaknya, Kim Min-kyu juga akan jadi salah seorang selebriti yang akan menyertai khidmat ketenteraan tak lama lagi.

ARTIKEL BERKAITAN
Kim Minkyu Sah Terajui Drama Fantasi Romantik 'Pontifex Maximus Rembrary'

Terbaru, agensi Kim Min-kyu telah mengesahkan bahawa pelakon itu merancang untuk sertai khidmat ketenteraan sebelum tayangan perdana drama barunya akan datang berjudul “Holy Idol”. Jelas agensi,
Tarikh pendaftarannya masih belum ditetapkan. Tetapi kerana sudah tiba masanya untuk dia mendaftar, sesi sidang akhbarnya untuk drama itu akan dirakam terlebih dahulu.
Untuk pengetahuan, Kim Min-kyu akan mencecah usia 28 tahun pada Disember ini, iaitu umur maksimum yang layak buat lelaki Korea Selatan memenuhi perkhidmatan ketenteraan wajib mereka.

Dalam pada itu, drama percintaan fantasi baru Kim Min-kyu “Holy Idol” dijadualkan untuk tayang pada separuh pertama 2023 nanti.

Selamat berkhidmat Kim Min-kyu!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERJTBC

Agensi Kongsi Kim Minkyu Bakal Sertai Latihan Ketenteraan Tak Lama Lagi


Sudah beberapa kali bekerjasama, peminat pastinya makin teruja ingin lihat gandingan Lee Jun-ho bersama Yoon-a dalam drama “King the Land”, kan?

ARTIKEL BERKAITAN
"Siapakah Itu?" - Peminat Kecewa Son Sukku Tak 'Cam' Wajah Yoona SNSD

Bagi yang belum tahu, “King the Land” mengisahkan tentang waris chaebol bernama Goo-won (Lee Jun-ho) yang tidak tahan dengan senyuman palsu. Dia bertemu Cheon Sa-rang (Yoon-a) yang sentiasa dilengkapi dengan senyuman yang cerah walaupun dia tidak mahu kerana sifat profesionnya dan bersama-sama, mereka berdua mencari hari bahagia di mana mereka boleh tersenyum dengan ikhlas bersama-sama.
Terbaru, ahli 2PM itu telah terlibat dengan satu temu bual khas susulan tayangan drama tersebut tak lama lagi. Meningkatkan jangkaan penonton, Lee Jun-ho mengulas tentang keserasiannya bersama Yoon-a dalam drama berkenaan dengan berkata,

Yoon-a ialah penyanyi yang saya kenali sejak saya muda, jadi saya selesa dengannya. Keintiman dalaman adalah tinggi tetapi apabila saya memilih untuk sertai projek ini, saya meanggap dia sepenuhnya sebagai seorang pelakon.

Jelas pelakon “The Red Sleeve” itu lagi,

Imej kami kelihatan sesuai dan saya juga berfikir ‘Saya perlu berlakon dengan baik’ sebagai pelakon. Keserasian kami juga bagus. Saya rasa ia akan menjadi drama yang boleh dinikmati dengan menyeronokkan.
Sementara itu, “King the Land” telah dijadualkan untuk tayang di JTBC pada separuh pertama 2023 ini.
Sama-sama kita tunggu!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

“Saya Selesa Dengan Dia” – Lee Junho Ulas ‘Chemistry’ Bersama Yoona Dalam ‘King The Land’


Walaupun banyak drama best yang tamat, namun banyak juga drama baru yang lagi menyeronokkan telah disajikan buat penonton. Salah satunya ialah “Secret Royal Inspector Joy”.
Sinopsis
Drama bersejarah genre komedi ini membawa kisah inspektor diraja rahsia yang menyamar bagi mendedahkan rasuah bersama seorang janda yang mempunyai kepercayaan yang ke depan berbanding waktunya.

Permulaan menghiburkan
[Amaran SPOILER]
Pertemuan Ra Yi-eon (Ok Taec-yeon) dan Kim Jo-yi (Kim Hye-yoon) bermula apabila mereka cuba membongkar mengenai punca sebenar kematian Bo-ri (Chae Won-bin). Mempunyai prasangka yang mendalam selain rakan baiknya yang mati secara tiba-tiba, kedua mereka tanpa sengaja duduk di sisi yang sama. Dalam pada itu, penceraian Kim Jo-yi yang hampir gagal berjaya direalisasikan oleh Ra Yi-eon apabila dia menganugerahkan kebebasan untuk wanita itu. Mereka kemudiannya membina hubungan yang utuh bagi meneruskan misi itu.

Rating memuaskan
Untuk episod pertama, “Secret Royal Inspector Joy” berjaya mencatat rating yang baik iaitu 4.961%. Meskipun menurun kepada 4.035% untuk episod kedua, namun drama berkenaan menerima pujian ramai kerana plotnya yang menghiburkan selain gandingan yang serasi di antara Ok Taec-yeon dan Kim Hye-yoon.

Serius kena layan drama ini!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERHankook Kyungje TV

Ok Taecyeon & Kim Hyeyoon Serasi, Episod Awal ‘Secret Royal Inspector Joy’ Raih Rating Baik


Sudah masuk hujung tahun ini, banyak anugerah dan juga festival muzik yang diadakan bagi memberi penghargaan kepada para selebriti yang bertungkus-lumus bagi memberikan hiburan kepada para penonton. Stesen televisyen SBS juga turut tidak melepaskan peluang ini untuk mengadakan majlis anugerah bagi rancangan hiburan yang disiarkan di bawah saluran mereka iaitu “2019 SBS Entertainment Awards”.
Membanggakan apabila Yoo Jaesuk telah diumumkan sebagai pemenang Daesang (anugerah utama) bagi sumbangannya kepada rancangan hiburan “Running Man”! Anugerah ini sudah empat kali diterima oleh pengacara lelaki popular tersebut dan kali terakhir dia menerimanya adalah pada tahun 2015.

Di dalam ucapannya, dia berterima kasih kepada semua ahli rancangan “Running Man”, pihak produksi, isteri dan peminatnya. “Saya tak tahu nak cakap apa. Terima kasih banyak. Saya sangat gembira dan bersyukur kerana menerima penghargaan yang besar ini apabila ‘Running Man’ akan menyambut ulang tahun yang ke-10 pada tahun hadapan. Pada masa yang sama, saya minta maaf kerana menerima anugerah ini bersendirian tanpa ahli yang lain.”

Yoo Jaesuk turut tidak lupa mengucapkan terima kasih kepada semua selebriti yang pernah hadir sebagai tetamu dalam “Running Man”. Tapi menyentuh hati apabila lelaki itu menyebut tentang selebriti yang telah pergi meninggalkan dunia ini untuk selamanya. “Daripada semua tetamu yang pernah datang ke ‘Running Man’, saya paling teringat dengan mendiang Sulli dan Goo Hara. Saya berharap agar mereka bersemadi dengan aman dan melakukan apa sahaja yang mereka mahukan di sana.”

yoo jae suk’s speech thanking the running man members for being with him for the past 10 years

Yoo Jaesuk Menang Anugerah Besar, Sentuh Hati Netizen Kerana Memperingati Goo Hara & Sulli


Selepas berminggu-minggu tidak betah menanti, akhirnya drama hebat iaitu “Hospital Playlist” memulakan tayangannya. Mananya peminat K-Drama tak tunggu, kesemua karakter penting digalas oleh nama-nama hebat seperti Jung Kyungho, Yoo Yeonseok, Jo Jungsuk, Jeon Mido dan Kim Daemyung.
Daripada episod pertamanya, dapat dilihat ia adalah episod pengenalan kepada kehidupan setiap daripada lima sekawan itu. Berbeza personaliti dan perangai, setiap watak mempunyai persona dan tarikan tersendiri.

[Amaran SPOILER]
Junwan (Jung Kyungho), pakar toraks yang bengis
Doktor lelaki ini sememangnya sangat bengis dengan doktor di bawahnya, jangan haraplah dapat terlepas sekiranya ada buat kesilapan walaupun sekelumit pun. Namun begitu, Junwan hanya menonjolkan sifat akrabnya dengan empat orang rakan baiknya sahaja. Meskipun tegas ketika bertugas, dia cuba sedaya upaya untuk membantu pesakitnya termasuklah membantu mencari dana di bawah program yang sesuai supaya pesakitnya yang tidak berkemampuan dapat menjalani pembedahan dalam kadar segera. Mulanya menyuruh seorang doktor residen untuk mendpatkan bantuan, akhirnya Junwan sendiri yang dapat mencarinya. Walaupun menggunakan cara yang kasar untuk mengajar doktor baru, secara tersirat dia tetap memberikan informasi untuk digunakan untuk masa depan.

Dah berusia hampir 40 tahun pun, lelaki ini masih lagi mempunyai masalah dalam hal cinta. Menurut Jeongwon, Junwan sudah beberapa kali gagal dalam percintaan. Nampaknya teman wanitanya yang kali ini juga bukanlah jodoh seumur hidupnya. Dapat dilihat bahawa kekasihnya adalah seorang peminum yang tegar namun masih berkeras untuk memandu ketika mabuk. Apabila sudah berkali-kali ditangkap oleh Junwan kerana perangai tidak bertanggungjawabnya itu, lelaki itu terus sahaja meninggalkan wanita itu di tepi jalan dengan keretanya. Sebelum berlalu, doktor toraks itu tetap bersifat macho kerana menyerahkan kad kredit supaya kekasihnya tidur dahulu di sauna namun mukanya mula berubah apabila dia memberitahu bahawa hubungan mereka hanya sampai di situ sahaja.
Seohwa (Jeon Mido), doktor saraf yang sempurna
Bermuka tegas tetapi dia sangat baik dengan pesakit. Hanya satu-satunya wanita di dalam kumpulan sekawan itu, dia merupakan seorang yang sangat berkarisma dan serius degan tugasnya. Walaubagaimanapun, Seohwa tetap mempunyai hati yang lembut dan prihatin dengan masalah pesakitnya. Salah seorang penjaga kepada pesakitnya meraung tanpa berhenti apabila mendapat tahu ibunya yang berusia 90-an berkemungkinan mempunyai barah otak. Dia cuba menenangkannya dan memberitahu bahawa keputusan tersebut masih belum pasti dan mereka akan terus melakukan ujian lain. Tanpa disangka wanita yang menangis itu sebenarnya mempunyai seorang anak lelaki yang sudah berbulan-bulan keluar masuk hospital yang sama kerana memerlukan pembedahan pemindahan hati secepat yang mungkin.

Semasa sedang bersembang, wanita tersebut menerima mesej daripada suaminya yang mempersoalkan kenapa dia belum pulang dan menyediakan makanan untuk keluarga dan ibu mertuanya. Tak dapat menahan penat, dia terus terduduk menangis dan memberitahu Seohwa bahawa dia adalah wanita paling malang sekali dalam dunia ini. Doktor wanita itu berterusan memujuk, namun keadaan jadi semakin merunsingkan apabila doktor yang bertugas untuk melakukan pemindahan hati untuk anak lelaki wanita itu mengalami kemalangan pula. Tidak mampu duduk diam, Seohwa telah meminta bantuan rakannya daripada hospital lain supaya melakukan pembedahan tersebut dan ianya nyata berjaya. Seohwa juga menyampaikan ujian lanjut mengenai ibu wanita itu dan barahnya masih pada tahap satu dan ianya boleh sembuh dengan bantuan kemoterapi. Wanita tersebut tak berhenti mengucapkan terima kasih kepada doktor tersebut dan dia juga gembira kerana dapat menyampaikan berita baik kepada wanita tua itu.
Seokhyung (Kim Daemyung), doktor ginekologi yang pemalu
Daripada awal episod, Seokhyung telah pun memunculkan diri dalam sebuah rumah usang yang sudah ditinggalkan selama 4 tahun. Ditemani oleh Seohwa, mereka kelihatan duduk menantikan juruelektrik untuk membaiki lampu yang sudah tidak berfungsi lagi. Punyalah pemalu, sehinggakan lelaki itu terpaksa menghubungi ibunya supaya wanita itu yang mencari orang untuk membaiki masalah elektrik tersebut. Tapi tak disangka, juruelektrik itu rebah terkena renjatan kerana memegang wayar ketika basah akibat terkena hujan yang lebat di luar. Semasa dalam ambulans pun, Seokhyung kelihatan kekok apabila duduk dengan ramai orang yang tak dikenalinya walhal dia adalah seorang doktor.

Sepanjang episod pertama berlangsung, personaliti Seokhyung tidak didedahkan sangat lagi melainkan yang dia adalah seorang yang susah bergaul dan sudah dua bulan bercuti selepas pulang daripada program di luar negara. Lelaki ini juga sangat obses dengan idea menubuhkan band dengan rakan-rakan baiknya.
Ikjun (Jo Jungsuk), doktor yang huru-hara
Sayangnya dalam episod awal ini, watak Ikjun tidak mempunyai banyak sangat bahagiannya. Walaupun begitu, kemunculannya nyata membuat penonton terhibur. Semasa hospital sedang mengalami waktu genting, terdapat seorang lelaki pelik yang datang ke wad kecemasan kerana kepalanya tersangkut dalam topeng Darth Vader kerana anaknya telah meletakkan gam ke dalam permainan tersebut di luar pengetahuannya. Tak disangka kerana lelaki itu sebenarnya adalah Ikjun dan kerana Seohwa meminta bantuan untuk melakukan pembedahan pemindahan hati secara tiba-tiba, doktor tersebut terpaksa jadi ‘bidan terjun’ dan melakukan prosedur tersebut sambil berterusan memakai topeng itu. Kelakar habis!

Jeongwon (Yoo Yeonseok), pakar kanak-kanak yang terlampau sensitif
Tak dinafikan bahawa Jeongwon adalah seorang doktor yang tenang dan sabar menjaga pesakitnya. Sikapnya yang mesra dan pandai memikat hati kanak-kanak ternyata membuatkan bidang perubatan itu sesuai sangat dengannya. Nampak seperti miskin kerana suka meminta orang lain belanja makan, tak disangka bahawa sebenarnya dia adalah pewaris kepada hospital itu. Bahkan rakan-rakannya yang lain tidak mengetahui langsung hal ini selama lebih 20 tahun meskipun sering menghabiskan masa bersama, cuma Seokhyung sahaja yang tahu tetapi dia merasakan tiada keperluan untuk memberitahu mereka. Paling kelakar kerana abang dan kakaknya merupakan paderi dan biarawati dan menjalani hidup mereka ke jalan agama, berlainan dengan Jeongwon yang menjadi doktor.
Keadaan menjadi hiba apabila selepas berusaha selama tiga tahun untuk memulihkan seorang kanak-kanak daripada sakit tetapi gagal akhirnya. Ibu kanak-kanak itu memang dikenali oleh staf di situ sebagai seorang yang garang kerana sering memarahi mereka apabila ada yang tak kena dengan anaknya. Ibu tersebut menangis teresak-esak kerana sedar anaknya iaitu Minyoung tidak mampu diselamatkan lagi dan melepaskan dia pergi walaupun dalam keadaan terpaksa. Risau dimarahi oleh wanita tersebut kerana tidak berdaya menyelamatkan anak kecilnya, Jeongwon meminta semua staf pergi dan biar dia sahaja yang menguruskan kemarahan wanita itu. Namun sebaliknya berlaku kerana si ibu terus tunduk memohon maaf dan mengucapkan terima kasih kerana menjaga anaknya selama tiga tahun dan menyayanginya seperti anak sendiri. Tak mampu menahan sebak, Jeongwon menangis teresak-esak dan dia turut menangis di pangkuan abang sulungnya dan memberitahu bahawa dia mahu berhenti sebagai doktor. Imbas kembali ke masa lampau, doktor kanak-kanak itu setiap tahun menyatakan benda yang sama dan nasihat abangnya itu kekal sama iaitu sabar untuk setahun sahaja lagi.

Penutup episod satu
Penonton disajikan dengan lima sekawan itu yang menandatangani kontrak eksklusif sebagai doktor di wad VIP atas permintaan Jeongwon yang menolak jawatan sebagai pengarah hospital itu dan meminta wad tersebut dijaga di bawahnya. Kesemuanya terus tak fikir panjang apabila mereka ditawarkan gaji dua lipat kali ganda daripada sekarang. Pun begitu, Seokhyung menolak dan hanya akan sertai mereka sekiranya rakan-rakannya itu berjanji untuk tubuhkan band bersamanya. Atas muslihat Jeongwon dan Seokhyung, kedua-dua Junwan dan Seohwa yang menolak akhirnya bersetuju untuk bermain muzik bersama.
Mendebarkan apabila babak akhir epsiod satu menunjukkan Jungwan menangkap kekasih Seohwa bercium dengan wanita lain di sebuah hotel. Berdebarnya!

“Hospital Playlist” bermula dengan rentak yang baik apabila ia berjaya meraih rating 6% untuk tayangan episod pertamanya. Drama perubatan ini cukup ramuannya pabila dilihat daripada babak kelakar, sedih, gembira dan juga kemarahan. Lain betul dengan drama perubatan yang lain!
Nantikan episod baru “Hospital Playlist” pada setiap hari Khamis di bawah saluran tvN dan Netflix!

[REVIEW] Episod Pertama ‘Hospital Playlist’ Memuaskan! Penuh Dengan Gelak, Tangisan & Kemarahan


Mesti ramai kan yang turut gembira melihat pasangan bahagia Jung Kyung-ho dan Choi Soo-young?

ARTIKEL BERKAITAN
"Saya Akan Melamar Sooyoung Kalau Menang Anugerah Pelakon Terbaik.." - Jung Kyungho

Pada beberapa minggu lalu, pasangan sejoli itu telah menjadi bualan ramai apabila mereka dilihat pergi menonton konsert Bruno Mars di Korea bersama-sama.
Terbaru, Soo-young telah memuat naik beberapa foto di laman Instagram miliknya, termasuklah gambar dirinya yang diambil di hadapan cermin.

i just noticed this now omg?! 😭♥ sooyoung & kyungho never beating the sweetest couple allegations pic.twitter.com/X9xaiK0VoD
— daph 🤍 (@syoungshine) June 27, 2023
Menarik perhatian, mata netizen yang ‘tajam’ perasan bahawa ahli Girls’ Generation itu telah meletakkan gambar teman lelakinya Jung Kyung-ho, di belakang telefon bimbitnya.
Meskipun foto tersebut tidak jelas kelihatan namun, wajah pelakon “Crash Course in Romance” itu memang mudah dikenali oleh peminat.

Bersemut lah dorang ni!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERInstagram

Bersemut! Peminat Perasan Sooyoung Letak Foto Jung Kyungho Di Belakang Telefon Miliknya


Adakah Cha Seung-won akan membintangi drama baru tak lama lagi?

ARTIKEL BERKAITAN
Bakal Bertarung, Kim Seonho, Cha Seungwon & Kim Kangwoo Sah Terajui Filem 'Tyrant'

Terbaru, pelakon hebat itu dikhabarkan akan menerajui drama “Guns & Talks” di mana ia merupakan drama diadaptasi daripada filem mengisahkan empat pembunuh yang merancang strategi hebat.
Respon agensinya,

Kemunculan Cha Seung-won dalam ‘Guns & Talks’ belum ditentukan lagi. Ianya merupakan tawaran yang diterima dan sedang diteliti.

Khabarnya, lelaki itu dilamar untuk membawa watak Sang-yeon, ketua pembunuh yang dimainkan oleh Shin Hyun-joon dalam filem asalnya.

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBEROSEN

Cha Seungwon Dilamar Terajui Siri Netflix ‘Guns & Talks’


Lee Jung-jae terus menerus memenangi anugerah besar walaupun “Squid Game” sudah lama berakhir. Wah, hebat betul!

ARTIKEL BERKAITAN
Filem Pengarahan Lee Jungjae Bakal Debut Ogos Ini

Pada 14 Ogos lalu, Lee Jung-jae memenangi anugerah pelakon terbaik dalam kategori siri penstriman drama, “Hollywood Critics Association (HCA) TV”.
Lee Jung-jae bukan sahaja berjaya menonjolkan bakatnya dalam lakonan, malah dia juga berjaya melonjakkan namanya sebaris dengan pelakon antarabangsa. Lee Jung-jae juga berjaya mengatasi beberapa calon lain seperti Tom Hiddleston, Gary Oldman, Adam Scott, Henry Cavill, Jason Bateman dan juga Tom Ellis.Di atas kemenangan tersebut, Lee Jung-jae juga sempat menitipkan rasa terima kasihnya.

Saya ingin mengucapkan terima kasih di atas penghargaan yang besar ini. “Squid Game” adalah satu hasil kerja yang berjaya membawa saya sehingga ke tahap ini. Saya dengan ikhlasnya rasa bersyukur kepada penonton dari serata dunia kerana sentiasa menyokong dan sangat menggemari siri tersebut. Saya sangat teruja untuk aktiviti lakonan saya yang akan datang. Musim kedua “Squid Game” akan menemui anda tidak lama lagi. Nantikan!
Sebelum ini, siri “Squid Game” berjaya mencetus fenomena bukan sahaja di Korea malah di serata dunia. Watak Sung Ki-hoon berjaya meraih perhatian penonton dari serata dunia dek kerana bakat lakonannya yang meninggalkan impak hebat.
Dia juga merupakan pelakon Asia pertama yang memenangi anugerah Pelakon Terbaik dalam majlis anugerah Amerika termasuklah anugerah ke-28 “Screen Actors Guild (SAG)”, “Critic’s Choice Awards”, “Independent Spirit Awards”, dan “Critic’s Choice Super Awards”. Dia juga tercalon dalam anugerah teraju utama bagi kategori drama bersiri di majlis anugerah Emmy, yang sememangnya terkenal sebagai majlis anugerah paling berprestij. Lee Jung-jae juga terus mencabar kebolehan dirinya walaupun telah memenangi pelbagai anugerah apabila dia turut mencuba kemampuannya dalam bidang pengarahan. Filem pertama pengarahannya iaitu “Hunt” yang dilancarkan pada 10 Ogos lalu, berjaya mencecah box office ketika filem itu meraih sebanyak 2 juta penonton dari awal tempoh tayangan sehingga kini.

Wah, ini lah penangan bakat pelakon semula jadi! Tahniah Lee Jung-jae!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSPOTV NEWS

Lee Jungjae Menang Anugerah Pelakon Terbaik Di ‘Hollywood Critics Association TV 2022’


Siapa yang dah lama menanti musim kedua “Tale Of The Nine Tailed”?

ARTIKEL BERKAITAN
'Tale Of The Nine Tailed' Dilapor Bakal Tayang Musim Baru, tvN Beri Respon

Terbaru, Kim Yong-ji yang membawa watak Gi Yu-ri dalam musim pertama drama fantasi misteri tersebut telah berkongsi gambar di Instagram yang menggambarkan bahawa dia akan kembali bersama musim kedua nanti.

Sepertinya pelakon wanita itu menyertai sesi skrip pembacaan skrip ataupun perjumpaan untuk drama berkenaan berdasarkan gambar plat nama yang dimuat naik.
Yang menariknya, musim kedua drama berkenaan mungkin akan dinamakan sebagai “Tale Of The Nine Tailed 1938”.

Sama-sama kita nantikan maklumat lanjut mengenai sekuel “Tale Of The Nine Tailed”!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

“Tale Of The Nine Tailed 1938” – Kim Yongji Kembali Sertai Musim Ke-2 ‘Tale Of The Nine Tailed’


Ramai pastinya curious dengan gerangan lelaki yang berjaya mencuri hati Jang Na-ra kan?

ARTIKEL BERKAITAN
(FOTO) Titip Ucapan, Jang Nara Kongsi Foto Rasmi Di Majlis Perkahwinan

Akhirnya, wanita itu telah berkongsi juga mengenai suaminya dalam rancangan “Let’s Live Together With Park Wonsook” baru-baru ini.
Dalam episod terbaru ini, pelakon Sunwook Eun-sook telah melawat kakaknya, Park Won-sook, Hye Eun-yi, Kim Chung dan Lee Kyung-jin. Ketika mereka sedang bersiap sedia untuk menyambut tetamu, Park Won-sook menerima panggilan mengejut dari Jang Na-ra.

Pelakon veteran itu kemudiannya memberikan ucapan tahniah atas perkahwinan Jang Na-ra dan gembira apabila mengetahui pengantin baru itu sedang berbulan madu di Perkampungan Darangyi di Daerah Namhae.

Pelakon wanita itu sempat memperkenalkan suaminya selepas diminta oleh Park Won-sook,
Dia sangat handsome.

Kata Jang Na-ra,
Dia ialah pengarah penggambaran, dan menghasilkan drama serta filem.
Park Won-sook juga meminta Jang Na-ra supaya menjamah sesuatu di kafenya yang berada di sekitar situ lantas membuktikan hubungan rapat mereka.
Walaupun tak nampak muka, tapi jelas kelihatan muka bahagia Jang Na-ra.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

“Handsomenya Dia” – Jang Nara Pertama Kali Dedah Suami Dalam Program Hiburan


Sepertinya “Joseon Attorney” tidak berjaya memenangi hati penonton K-Drama meskipun sudah 10 episod bersiaran.

ARTIKEL BERKAITAN
Dikritik Umum Dek Plot 'Ini', 'Doctor Cha' Terpaksa Sunting Beberapa Babak

Berdasarkan webtoon “Joseon Attorney” ia membawa kisah seorang peguam yang membalas dendam atas kematian ibu bapanya.
Dari awal tayangan, drama bersejarah ini mencatatkan rating dalam lingkungan 2% sahaja dan berterusan selama beberapa episod. Selepas “Taxi Driver 2” yang bersiaran dalam slot sama melabuhkan tirai, barulah drama tersebut berjaya mencapai rating sedikit tinggi iaitu 4%. Walau bagaimanapun, “Joseon Attorney” kembali ke rating 2% ketika tayangan episod ke-9 dan 10.

Meskipun dipromosi sebagai drama pembalasan dendam namun siri ini memaparkan terlalu banyak plot lain seperti memberikan fokus kepada kes pembunuhan ‘Kwon Cheom-ji’ dan juga hubungan segi tiga antara Kang Han-soo (Woo Do-hwan), Lee Yeon-joo (Kim Ji-yeon) dan Yoo Ji-sun (Cha Hak-nyeon). Lantaran itu, plot pembalasan dendam terhadap pembunuh ibu bapa peguam itu dilayan seperti jalan cerita sampingan sahaja kini.

Bukan itu sahaja, “Joseon Attorney” menghadapi saingan yang sukar kerana perlu ‘berlawan’ dengan drama popular seperti “Taxi Driver 2”, “Dr Romantic 3” dan “Doctor Cha” di mana mereka berjaya mencapai rating melepasi dua angka.
Pun begitu, “Joseon Attorney” turut mempunyai kekuatan sendiri kerana menyelitkan bahagian asing ketika zaman Joseon lantas memaparkan drama bersejarah ‘fusion’. Mungkin drama ini akan dapat mencapai kejayaan dalam 6 episod terakhirnya.
Korang rasa macam mana?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERIlgan Sports

Tiada Perubahan, Kenapa Rating ‘Joseon Attorney’ Kekal 2% Sahaja?


Setelah 2 tahun bekerjasama, Kim Ji-won nampaknya telah membuat keputusan untuk berpisah dengan agensinya SALT Entertainment.

ARTIKEL BERKAITAN
(VIDEO) "Dia Pandai Semuanya" - Peminat 'Korek' Zaman Kim Jiwon Aktif Sebagai Penyanyi Latar

Pada 10 Jun, SALT Entertainment secara rasmi mengumumkan bahawa kontrak eksklusif Kim Ji-won dengan agensi itu telah tamat. Kenyataan penuh agensi adalah seperti berikut:
Helo, ini SALT Entertainment.
Kami sedang membuat kenyataan rasmi mengenai tamatnya kontrak eksklusif kami dengan pelakon Kim Ji-won. Kami telah menamatkan pengurusan pelakon Kim Ji-won, dan kami telah memutuskan untuk menyokong satu sama lain di tempat kami masing-masing.
Kami ingin mengucapkan terima kasih kepada pelakon Kim Ji-won kerana menunjukkan perkara yang baik kepada kami semasa bekerjasama dalam pelbagai projek sepanjang masa bersama kami.
Kami dengan ikhlas akan menceriakan masa depannya sebagai pelakon Kim Ji-won, yang akan terus bersinar terang dalam banyak projek pada masa hadapan juga.
Kami juga ingin mengucapkan terima kasih kepada semua peminat yang memberikan kasih sayang dan sokongan yang tidak terhingga kepada pelakon Kim Ji-won, dan kami meminta anda terus menghantar minat dan dorongan kepada pelakon Kim Ji-won pada masa hadapan. Terima kasih.

Untuk pengetahuan, Kim Ji-won yang baru-baru ini membintangi drama popular JTBC “My Liberation Notes”, mula menandatangani kontrak dengan SALT Entertainment pada 2020. Agensi itu juga merupakan rumah kepada Kim Seon-ho, Park Shin-hye dan ramai lagi.
Agensi apa agaknya yang Kim Ji-won akan sertai lepas ni?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Donga

Kontrak Tamat, Kim Jiwon Keluar Dari Agensi SALT Entertainment


Dek kerana kecantikan yang kian lama kian terserlah, Song Hyekyo kini model terbaru bagi satu jenama terkenal!

ARTIKEL BERKAITAN
Kongsi Gambar Baru, Peminat Puji Kecantikan Song Hyekyo Tak Dimamah Usia

Terbaru, Song Hye-kyo kini merupakan ‘brand muse’ bagi jenama pakaian terkenal, MICHAA yang baru-baru ini dilancarkan pada 31 Oktober.Selepas gambar bagi kempen pertama dilancarkan, rata-rata dalam kalangan peminat menunjukkan reaksi yang mengujakan dek kerana aura yang dibawa oleh Song Hye-kyo. Dalam kempen yang kedua, Song Hye-kyo sekali lagi berjaya menarik perhatian dengan aura baru dan sekaligus membuktikan bahawa dia sangat mahir dalam bidang peragaan.

View this post on Instagram

A post shared by 미샤 MICHAA (@michaachannel)

Dalam gambar tersebut, Song Hye-kyo tampil memperagakan kot ‘patterned knit’ yang membawa elemen sofistikated dengan menyesuaikan ‘look’ yang selesa untuk dipakai sebagai ‘daily wear’.
Kalau dah namanya Song Hye-kyo, memang cantik lah!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Digelar ‘Living Doll’, Song Hyekyo Kini ‘Brand Muse’ Bagi Jenama Terkenal MICHAA


Sudah berusia 25 tahun, Jung-kook BTS pastinya melakukan banyak persiapan untuk masa depannya.

ARTIKEL BERKAITAN
"Pilihan Tepat" - Tampil Seksi & Macho, Jungkook BTS Dipilih Jadi Duta Global 'Calvin Klein'

Terbaru menurut laporan eksklusif, Jung-kook dipercayai sudah merobohkan rumahnya di Itaewon yang dibeli tiga tahun lalu dan sedang membina rumah agam serba baru di lokasi yang sama.
Selain itu, ahli termuda BTS tersebut turut dikatakan telah menerima kebenaran untuk membina rumah agam di situ dari Pejabat Yongsan-gu pada Julai 2022 dan menyelesaikan perobohan rumah lama pada Disember tahun yang sama.

Untuk pengetahuan, Jung-kook membeli tanah tersebut dengan harga 5.8 juta dolar (RM 25,496,800) dan akan dibina untuk dua tingkat di bawah tanah, tiga tingkat di atas tanah, dengan keluasan lantai rumah itu seluas 12497.33 kaki².

Sementara itu, rumah agam Jung-kook juga dijangka akan siap sepenuhnya pada 31 Mei 2024 nanti.
Wuuu mesti cantik ni rumah baru Jung-kook!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNews1

Roboh Rumah Lama, Jungkook BTS Dilapor Bina Rumah Agam Baru Bernilai RM25 Juta


Jessi sememangnya dikenali kerana imej yang seksi malah wanita itu berbangga dengannya.

ARTIKEL BERKAITAN
"Saya Tak Pakai Make-Up Pun.." - Bibir Merah, Kenyataan Jessi Dipersoal Ramai

Terbaru, penyanyi rap tersebut telah menyertai satu festival di London dan mempersembahkan beberapa lagunya.
Apa yang menarik perhatian semua ialah pakaian provokatif dikenakan wanita tersebut di mana ia menampakkan bawah dadanya.

View this post on Instagram

A post shared by Jessi / 제시 (@jessicah_o)

Kongsi wanita itu di Instagram,

Ini sebabnya saya sukakan London ♥♥. Terima kasih kerana menjemput saya. Tatal untuk lihat keseronokan.
Lagi pula, Jessi kelihatan selesa bertemu penonton di bawah pentas dan berkomunikasi bersama. Malah wanita tersebut memeluk peminat dan mengejutkan ramai dengan tarian seksinya.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

“Sebab Ni Saya Suka London” – Bebas Peluk Peminat, Pakaian Provokatif Jessi Ketika Persembahan Tular


Menjelang episod akhir “The Penthouse” yang bakal ditayangkan pada 5 Januari nanti, pihak produksi memberikan klu buat penonton yang dah tak sabar menantikannya.
Kata wakil drama tersebut,

Akan ada twist kepada keluarga Cheon Seo-jin (Kim So-yeon) dan Ha Yoon-chul (Yoon Jong-hoon) dek satu krisis yang kunjung secara tiba-tiba.

Walaubagaimanapun, wakil itu tidak menjelaskan dengan lebih lanjut mengenai apa plot twist yang akan ditayangkan pada kemuncak “The Penthouse” nanti.  Pun begitu, beberapa foto yang dimuat naik menunjukkan hint buat penonton.

Tak sabarnya!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Ada Lagi Plot Twist, Pihak Produksi Beri Klu Episod Akhir Musim Pertama ‘The Penthouse’


Ramai rasanya yang ternanti-nanti bilakah Yoon Shi-yoon bakal menamatkan zaman bujangnya kan?

ARTIKEL BERKAITAN
"Lawaknya" - Rambut Yoon Shiyoon Kejap Panjang & Pendek, 'It's Beautiful Now' Dikritik

Terbaru, lelaki itu menjawab persoalan tersebut menerusi kemunculan dalam program “Dolsing Fourmen”. Katanya, dia tidak mempunyai lagi keinginan untuk berkahwin,
Saya semakin selesa dengan diri sendiri. Saya bakal mencecah usia 37 tahun dan ramai yang mengatakan saya sudah terlepas waktu yang sesuai. Tak lama lagi saya akan sampai ke pertengahan umur 40-an. Saya ada dengar kita tak patut terlepas waktu yang sesuai tapi saya tiada keinginan untuk berkahwin.

Tanya Tak Jae-hoon,
Awak tak bercinta ke? Atau awak putus cinta dengan teruk?
Jawabnya,

Saya sudah lama putus. Hubungan sentiasa menyakitkan apabila di penghujung.

Dalam pada itu, Yoon Shi-yoon turut mengakui bahawa dia mempunyai standard yang tinggi apabila mencari pasangan.
Solo pun best apa kan?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSPOTV News

“Saya Tak Ada Keinginan Mahu Berkahwin” – Yoon Shiyoon


Drama misteri sememangnya menjadi kegilaan ramai! Begitu juga dengan drama “CHIP-IN” yang baru sahaja menghabiskan tayangan kelmarin.
Sinopsis “CHIP-IN”
Seorang pelukis terkenal Yoo In-hoo (Nam Moon-cheol) telah didiagnoskan mempunyai penyakit berbahaya, disebabkan itu dia telah merancang untuk membaca wasiat terakhir semasa sambutan hari lahirnya yang ke-58 nanti. Oleh kerana hartanya yang berlambak, kesemua ahli keluarga terdekat sudah pun menanam niat untuk merebut kesemua milikan lumayan itu. Maka bermulalah persaingan dan permainan mental di antara mereka semua.

Belum sempat mengumumkan wasiat yang dijanjikan, pelukis itu tiba-tiba menghembuskan nafasnya yang terakhir pada hari kejadian tersebut. Ikuti kesemua suspek cuba membongkar dalang sebenar disebalik kejadian itu, yang pasti, tiada seorang pun yang ‘bersih’.

1. 8 episod sahaja
Jarang-jarang tahu K-Drama dengan genre misteri hanya menayangkan 8 episod sahaja. Tak perlu nak tunggu sampai 16 episod seperti biasa untuk bongkar kejadian sebenar disebalik kematian pelukis terkenal tersebut. Lega tak payah tunggu lama!
2. Kejadian dalam sebuah rumah
Yang bestnya mengenai “CHIP-IN”, hampir kesemua babak dirakamkan di rumah agam milik pelukis tersebut bahkan 8 suspek pun berada dalam kediaman yang sama. Bersama mereka, penonton dibawa menelusuri setiap pelosok rumah tersebut untuk mengorek segala rahsia yang disorok oleh kesemua suspek yang mempunyai niat tidak baik terhadap pelukis itu.

3. Genre komedi gelap
Meskipun lebih ke arah misteri, tetapi “CHIP-IN” tak lupa untuk menyelitkan sedikit babak yang menghiburkan bagi membuatkan penonton bertenang sikit daripada gementar menantikan siapakah yang berada disebalik kematian pelukis terkenal itu.
4. Suspek utama berubah tiap episod
Merecik peluh tahu bila tonton drama ini sebabnya suspek utama mesti berubah tiap-tiap episod! Mula dah rasa macam individu ini pembunuhnya tapi pendedahan pelbagai rahsia membuatkan suspek lain pula naik jadi seperti pelaku utama.

5. Rating baik di Korea
Disebabkan plotnya yang unik, sudah semestinya ia mampu menarik perhatian ramai penonton. Sepanjang tayangannya, “CHIP-IN” berjaya meraih catatan rating 3% ke 4% iaitu satu rekod yang mengagumkan. Bahkan drama ini beberapa kali berjaya menduduki tangga teratas untuk slot tayangan drama hari Rabu-Khamis. Hebat kan?
Sebenarnya “CHIP-IN” sudah pun melabuhkan tirainya malam semalam dengan pendedahan yang mengejutkan. Bagi sesiapa yang belum menonton, apa kata anda saksikan episod terakhir drama ini yang bakal ditayangkan hari ini (14 Ogos) pada jam 7.40pm di saluran Oh!K (Astro Ch 394).

Rugi kalau anda tak tonton drama ini!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Episod Akhir Bongkar Misteri Kematian Sebenar Pelukis, 5 Sebab PERLU Tonton Drama Komedi Gelap ‘CHIP-IN’


Nampaknya, pelakon ini berjaya mengalahkan kehebatan pelakon lain…

ARTIKEL BERKAITAN
Bawa Penampilan Gadis 'Bertatu', Ramai Teruja Lihat Kim Hyeyoon Dalam 'The Girl On A Bulldozer'

Baru-baru ini, pelakon Kim Hye-yoon, berjaya memenangi anugerah “Best New Actress” di majlis Grand Bell Film Festival dan juga Blue Dragon Film Awards. Kejayaan itu sekaligus memberi makna besar baginya pada tahun ini.
Melihat kepada kejayaan itu, Kim Hye-yoon berkata,

Memenangi anugerah bermakna seperti ini adalah punca utama saya untuk terus melakukan yang terbaik. Tahun ini adalah tahun penuh emosi buat saya.
Kim Hye-yoon berjaya merangkul anugerah sedemikian hasil daripada lakonan hebatnya menerusi filem “The Girl On Bulldozer”. Dirinya mula menjadi perhatian sejurus selepas menjadi teraju utama bagi filem itu dan dia berjaya membuka mata umum dengan lakonan yang mengagumkan.
Kim Hye-yoon nyatanya berjaya menempah kejayaan yang luar biasa lebih daripada nama-nama besar pada tahun ini. Dia berkata,

Saya berupaya untuk menyambut pengakhiran tahun ini dengan lebih gembira berbanding orang lain kerana saya menerima anugerah bermakna ini. Terima kasih kepada Hye-young dalam “The Girl On A Bulldozer”, saya boleh terus melangkah ke peringkat seterusnya!
Wah, menang besar Kim Hye-yoon tahun ini! Tahniah ya!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

Menang Besar, Kim Hyeyoon Berjaya Rangkul Anugerah ‘Best New Actress’ Di Dua Majlis Anugerah Berprestij


Khabarnya Ji Chang-wook telah menerima tawaran untuk menerajui sebuah siri asal Netflix terbaru nanti.
Selepas khabar angin ini berterbangan, agensi pelakon ini mengeluarkan kenyataan,

‘Annarasumanara’ ialah merupakan salah satu naskhah yang telah ditawarkan kepada Ji Chang-wook.

“Annarasumanara” ialah sebuah drama kehidupan mengenai kisah seorang gadis yang kehilangan impian dan berkenalan dengan seorang ahli silap mata keanak-anakan. Jikalau Ji Chang-wook menerima tawaran ini, dia akan membawa watak ahli silap mata Lee Eul misteri yang tinggal di sebuah taman tema terbiar.

Disebabakan ia bakal diadaptasi daripada webtoon popular dengan nama yang sama, kebanyakan penonton meluahkan rasa teruja dengan berita ini.
Best juga kalau Ji Chang-wook jadi ahli silap mata kan?

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERHankook Ilbo

Ji Changwook Ditawar Jadi Ahli Silap Mata Dalam Siri Asal Netflix Baru ‘Annarasumanara’


Yay, “Work Later, Drink Now” akan kembali ke musim kedua!

ARTIKEL BERKAITAN
Kekalkan Teraju Utama, Drama 'Work Later, Drink Now' Kini Kembali Dengan Musim Kedua

Tahun lalu, satu siri hit TVING yang menampilkan Lee Sun-bin, Han Sun-hwa, Eun-ji Apink dan Choi Si-won SUPERJUNIOR, berjaya menambat hati penonton.
Namun, paling menarik sekali adalah apabila kesemua pelakon itu juga disahkan bakal kembali melakonkan “Work Later, Drink Now” untuk musim kedua.

Buat korang yang belum tahu ataupun mungkin lupa, “Work Later, Drink Now” ini mengisahkan mengenai tiga wanita yang sering bergantung kepada minuman beralkohol setelah mereka selesai berkerja.Melihat kepada musim kedua, mereka berkata akan ada banyak babak yang mempamerkan bagaimana setiap watak  berkembang daripada episod pertama. Lee Sun-bin berkata,
Saya boleh gambarkan watak Ahn So-hee dari musim pertama sebagai, rapper utama, bersungguh dan penulis yang ‘gila’. Namun, untuk musim kedua, semestinya berbeza.
Han Sun-hwa menyambung,

Penonton selalu melihat watak Ji-yeon hanya sekadar wanita cantik, tapi dia sebenarnya seorang yang cantik dan gila!
Dalam pada itu, Eun-ji berkata,
Dalam musim pertama, ramai yang berkata bahawa watak Ji Goo ini umpama ‘gempa bumi’. Suka berada dalam ‘perang makian’ namun berkarisma.
Si-won juga menambah,
Kalau bagi watak Kang Book-goo pula, ‘sampah alkohol’. Maksudnya seseorang yang tak boleh menahan tahap alkohol dengan baik namun ada daya tarikan yang tidak dijangka.
Kami semua sudah meneliti skrip untuk musim kedua sehingga episod keempat. Jadi, melihat kepada keserasian kami yang kian membaik, saya rasa babak di mana kami semua bersama adalah yang paling menyeronokkan. Saya yakin semua orang akan sukakan musim kedua.
https://www.youtube.com/watch?v=HK5yN7DLkLc
Katanya musim kedua “Work Later, Drink Now” akan ditayangkan pada tahun ini juga. Nantikan okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYoutube

“Semua Pasti Suka!” – Pelakon ‘Work Later, Drink Now’ Ulas Watak Bagi Musim Kedua


Selepas lama dinantikan, akhirnya Apple TV+ mengumumkan tarikh tayangan siri “Pachinko”.
Dedah laman penstriman itu,

Paling dinantikan ‘Pachinko’ telah membuka tirainya dengan meriliskan beberapa gambar dan ianya akan ditayangkan secara global pada 25 Mac.
Siri ini merupakan projek global dan dihasilkan dalam tiga bahasa iaitu Korea, Jepun dan bahasa Inggeris di mana ia memaparkan kronikal tidak boleh dilupakan mengenai peperangan dan kedamaian, cinta dan perpisahan, kemenangan dan hukuman. Ia diadaptasi daripada buku terlaris New York Times dengan nama yang sama.

Pengarah Kogonada mengarahkan dan menghasilkan 4 episod termasuklah episod perdana manakala bekas pengarah, Justin mengarahkan 4 episod lagi.
Antara pelakonnya ialah Soji Arai sebagai Mosasu, Jin-ha sebagai Solomon, Jung In-ji sebagai Yang-jin, Kim Min-ha sebagai Seon-ja semasa remaja, Lee Min-ho sebagai Han-su, Kaho Minami sebagai Etsuko, Roh Sang-hyeon sebagai Isaac dan Anna Saway dan Joseph sebagai Naomi dan Han Jun-woo, Jung Eun-chae sebagai Kyung-hee sewaktu muda, Jimmy Simpson sebagai Tom Andrew, dan Jeon Yuna sebagai Seon-ja sewaktu muda. Yoon Yuh-jeong pula melakonkan watak Seon-ja sewaktu tua.

Nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBER10 Asia

Kisah Melangkaui Korea, Jepun & US, ‘Pachinko’ Bakal Tayang Mac Ini


PENTAGON telah mencipta pencapaian hebat dengan mini album ke-12 mereka “IN:VITE U”!
“IN:VITE U”, bersama-sama dengan lagu utama “Feelin’ Like”, telah dikeluarkan pada 24 Januari. Menjelang 25 Januari, album tersebut telah meningkat ke No. 1 dalam carta Album Teratas iTunes, di 30 wilayah di seluruh dunia termasuk Rusia, Mexico, Brazil, Sepanyol dan Poland.

Selain itu, lagu utama “Feelin’ Like” juga, telah berjaya menduduki tempat No. 1 pada carta Lagu Teratas iTunes di 11 wilayah, termasuk Mexico, Brazil, Argentina, Ecuador, Colombia dan Peru.
Sementara itu, “Feelin’ Like” ialah lagu pop dan R&B dengan intro dan lirik menarik yang ditulis oleh ahli Jin-ho, Kino dan Woo-seok.

Tahniah PENTAGON atas pencapaian ini! Jom dengar lagu mereka “Feelin Like”.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNews1

PENTAGON Dominasi Carta iTunes Seluruh Dunia Dengan Album Baharu ‘IN:VITE U’


Nampaknya Im Ji-yeon berjaya memadam kontroversi mengenai kemahiran lakonan dan gelaran ‘babak ranjang’ dari namanya selepas muncul dalam “The Glory”.

ARTIKEL BERKAITAN
"Saya Pun Takut" - Dipersoal Pada Awalnya, Watak Jahat Lim Jiyeon Dalam 'The Glory' Dipuji

Kalau anda nak tahu, pelakon wanita ini hanya diingati kerana wataknya yang seksual dalam naskhah “Obsessed” dan “The Treacherous”. Malah namanya sering dikaitkan dengan perkataan ‘babak ranjang’ dan ‘lakonan kaku’ sahaja selepas itu.

Meskipun cuba membawa watak yang lebih ceria menerusi drama “High Society” selepas itu tetapi ianya gagal untuk ‘membasuh’ tohmahan itu.
Pun begitu, Im Ji-yeon berjaya membuktikan bakat lakonan yang berkualiti sebagai antagonis bernama Park Yeon-jin di dalam “The Glory”. Malah penonton meluahkan rasa sebal apabila wanita itu berjaya memaparkan karakter yang menjengkelkan apabila ekspresi wajahnya menonjolkan bahawa dia merupakan seorang pembuli yang tak menyesali perbuatan hina itu meskipun sudah menginjak dewasa.

Dalam pada itu, Im Ji-yeon turut sempat memaparkan bakatnya dalam bahagian kedua “Money Heist Korea – Joint Economic Area” dengan watak Seoul pada hujung tahun lalu.
Apa kata korang?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBER10 Asia

Makin Dikenali Dek ‘The Glory’, Babak Ranjang Im Jiyeon Tahun 2014 Kembali Tular


Wah, kurus macam itu pun masih cantik ya!

ARTIKEL BERKAITAN
Hyoyeon Rahsiakan Comeback Girls' Generation Dari Ibu Bapa Sendiri

Terbaru, Hyo-yeon memuat naik beberapa keping gambar di akaun Instagram miliknya. Menggayakan rambut dengan ‘braid style’, Hyo-yeon turut memakai pakaian renang yang menampakkan lagi susuk tubuhnya.
Namun, dek kerana gambar itu juga, Hyo-yeon kini mula jadi bualan dalam kalangan peminat.

View this post on Instagram

A post shared by Hyoyeon Kim (@hyoyeon_x_x)

Bentuk badannya yang dilihat kian kurus adalah disebabkan Hyo-yeon mengamalkan diet harian. Hyo-yeon masih mengekalkan bentuk badan ideal walaupun dia kini menjalani jadual yang padat.

Ala takpe…badan gitu pun cantik…
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInstagram

Kongsi Gambar Percutian, Badan Hyoyeon Girls’ Generation Dipuji Kekal Cantik


Tidak dapat dinafikan bahawa setiap rumah tangga pasti ada pasang surutnya. Termasuklah perkahwinan pelakon Hwang Jung-eum yang hampir musnah namun berjaya diselamatkan.

ARTIKEL BERKAITAN
Selepas Batal Penceraian, Hwang Jungeum Umum Hamil Anak Kedua

Bahkan pasangan itu sedang menanti kelahiran cahaya mata kedua tak lama lagi membuktikan hubungan yang kian utuh kini.
Terbaru, pelakon wanita itu berkongsi gambar keluarganya di Instagram dan jelas terpancar kebahagiaan pada wajah mereka semua. Bukan sahaja gambar baru, malah gambar lama turut dimuat naik oleh Hwang Jung-eum menerusi InstaStory.

Semoga hanya bahagia untuk keluarga ini!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSBS Entertainment News

Selepas Berbaik Dari Bercerai, Hwang Jungeum Muat Naik Foto Bahagia Bersama Keluarga


Ramai rasanya yang masih lagi tak mampu melupakan kemeriahan yang dirasai semasa konsert ‘BORN PINK’ di Kuala Lumpur kelmarin.

ARTIKEL BERKAITAN
"Tak Fokus Kat Lisa" - Ketampanan 'Abang Sekuriti' BLACKPINK Di Malaysia Jadi Perhatian

Meskipun cuaca panas yang mungkin tidak biasa dirasai ahli kumpulan itu, namun mereka menyampaikan kesemua persembahan dengan bertenaga dan bergembira dengan kesemua peminat tempatan yang hadir dan menyapa kesemua yang melambaikan ‘PINKBONG’.
Bukan sahaja lagu popular seperti ‘Ddu Du Ddu Du’, ‘Kill This Love’, ‘Shut Down’, namun Jennie, Jisoo, Rose dan Lisa turut mempersembahkan lagu solo masing-masing seperti ‘Money’, ‘Hard To Love’, ‘Liar’ dan banyak lagi.

@kimchidaily_ Memang semua crazy over them tadi 😍🔥 #bornpinkinkl #blackpink #kpop #kenter #sembangentertainment #kimchidaily ♬ original sound – kimchidaily

Menerusi data tidak rasmi yang berterbangan mengenai konsert ini, khabarnya jumlah penonton yang hadir menghampiri 70,000 dan ia merupakan angka yang paling besar dicapai oleh BLACKPINK sepanjang jelajah dunia ‘BORN PINK’ ini.

Malah katanya, keuntungan kasar yang dicapai untuk konsert yang berlangsung di Bukit Jalil ini mencecah hingga 9 juta dollar iaitu RM40,284,000. Wow!

Walau bagaimanapun, ini hanyalah anggaran sahaja dan tidak dapat dipastikan sama ada ianya benar. Mungkin kurang mungkin lebih daripada apa yang dikira oleh peminat.
Hebat lah BLACKPINK!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily

SUMBERInstagram

Dibanjiri 65 Ribu Peminat, Keuntungan Konsert BLACKPINK Di Malaysia Cecah Lebih RM40 Juta?


Drama terbaru tvN iaitu “Mental Coach Je Galgil” sudah pun mengesahkan barisan pelakon utamanya!
Drama ini membawa kisah seorang atlet taekwando yang dibuang kerana satu insiden dan kembali sebagai jurulatih mental buat pasukan kebangsaan bagi melawan dunia di mana hanya yang pertama akan dapat segalanya.

Watak Je Gal-gil akan dilakonkan oleh Jung Woo iaitu seorang jurulatih mental yang merupakan ikon kerja keras. Dia ialah si genius taekwondo yang dibuang terus selepas satu kejadian yang mengejutkan di perkampungan atlet. Dek pengalaman mengalami kesukaran dan trauma ketika di sana, dia lahir sebagai jurulatih mental dan kembali ke tempat itu.

Lee Yoo-mi pula bakal membawa watak seorang bekas pemenang pingat emas dunia dalam acara trek pendek yang melalui slump kini. Cha Ga-eul yang dahulunya dikenali sebagai ‘Puteri Ais’ dek wajahnya yang cantik namun sentiasa tiada ekpresi telah menceburi bidang perniagaan sekarang. Sekian lama menyembunyikan perasaannya, wanita itu kemudian berkenalan dengan jurulatih mental, Je Gal-gil.
Kwon Yul pula bertanggungjawab menghidupkan watak Gu Tae-man, seorang bekas pemenang pingat emas acara Taekwondo di peringkat Olimpik dan sangat menyukai kuasa. Dia merupakan individu di sebalik perubahan Je Gal-gil dan sentiasa mensasarkan tempat teratas selain percaya mendapat tempat pertama akan membantu menutup perkara yang lain.

Untuk watak Park Seung-ha, Park Se-young dipilih untuk menjadi doktor psikologi yang menyokong kesemua pasukan di perkampungan atlet itu. Wanita itu merupakan ‘anak baik’ yang meninggalkan hospital dan memasuki dunia atlet selepas satu insiden tak dijangka dengan pesakit pertamanya iaitu Je Gal-gil. Walau bagaimanapun, dia kemudiannya bertemu semula dengan lelaki itu yang dianggap sebagai kejutan terbaik hidupnya sebagai rakan kaunselor di perkampungan atlet itu kini.
Khabarnya, “Mental Coach Je Galgil” akan memulakan tayangan pada separuh kedua 2022 di tvN.
Sama-sama kita nantikan!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERXSports News

Jung Woo, Lee Yoomi & Kwon Yul Sah Terajui Drama Sukan ‘Mental Coach Je Galgil’


Kumpulan wanita mendaki Gunung Kilimanjoro? Biar betul…

ARTIKEL BERKAITAN
Ini 10 Idola 'Generasi Ke-2' Popular Dek Bakat Lakonan Hebat

Menurut sumber sebelum ini, penampilan Yoo Eun-hye, UEE, Hyo-jung dan Son Ho-jun telah disahkan dalam program realiti, “Once in Life, Kilimanjoro”.
“Kilimanjoro” merupakan satu program realiti terbaru yang diterbitkan oleh produksi yang sebelum ini menerbitkan “Women in Mountain Mountaineers”, dan ianya mengisahkan mengenai proses perjalanan kumpulan artis ini mendaki Gunung Kilimanjoro.Para artis yang terlibat juga dikatakan sudah bersiap sedia dengan menjaga keaadan kesihatan mereka dengan baik. Kesemua mereka ini, turut dipilih atas sebab yang sama. Yoon Eun-hye sebenarnya mempunyai pengalaman yang kurang mengenai pendakian dek kerana dia mengalami masalah kesihatan tekanan darah rendah sejak kecil, namun dia pernah mendaki Gunung Buram bersama rakan.

tvN shares first teaser of reality show #Kilimanjaro that will feature #YoonEunHye #SonHoJun #UEE & #OHMYGIRL #Hyojung trying to hike the highest mountain in Africa.
First ep airs on 29 October#KoreanUpdates RZ pic.twitter.com/7j96SEebMz
— KoreanUpdates! (@KoreanUpdates) October 4, 2022

Manakala, UEE pula dikenali kerana mempunyai badan yang sihat dan juga gemar melakukan senaman serta mendaki. Bukan itu sahaja, Hyo-jung juga terkenal dek kerana dia merupakan antara artis yang menerima jolokan ‘pencinta mendaki gunung’.

Tak sabarnya nak tengok dorang mendaki!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Bakal Daki Gunung, Peminat Teruja Lihat Yoo Eunhye, Son Hojun, UEE & Hyojung Oh My Girl Dalam ‘Kilimanjoro’


Siapa yang tengah seronok layan drama “The Sound of Magic”?

ARTIKEL BERKAITAN
Choi Sungeun Kongsi Pengalaman Bekerja Dengan Ji Changwook Dalam 'The Sound Of Magic'

Memainkan watak utama wanita dalam siri Netflix tersebut, pasti ada sesetengah penonton yang tertanya-tanya soal pelakon Choi Sung-eun yang berperan sebagai Yoon Ah-yi dalam “The Sound of Magic”.
Dalam drama tersebut, Choi Sung-eun ialah seorang pelajar sekolah menengah yang miskin Yoon Ah-yi, yang cemerlang dalam matematik, dan sangat pendiam. Pada suatu hari, dia terserempak dengan ahli silap mata misteri Lee Eul (Ji Chang-wook), dan perlahan-lahan berkenalan dengannya. Rakan sejawatnya Na Il-deung (Hwang In-yeop) juga sangat mengambil berat terhadap dirinya dan secara senyap membantunya sepanjang cabaran hidup.

Dilahirkan pada tahun 1996, pelakon Choi Sung-eun telah memulakan kerjaya lakonannya pada 2018 di bawah agensi Ace Factory. Sebelum ini, dia bersekolah di Sekolah Tinggi Seni Kaywon di bawah Jabatan Teater dan Filem, sebelum diterima masuk di Jabatan Pemangkuan Universiti Seni Kebangsaan Korea pada 2015.

Untuk pengetahuan, Choi Sung-eun juga pernah muncul dalam beberapa naskhah lain seperti “Start Up” iaitu filem debutnya, “Beyond Evil”, “Ten Months” dan “The Dog Days”. Namun, dia kali pertama memegang watak utama dalam “The Sound of Magic”, yang turut dibintangi Ji Chang-wook dan Hwang In-yeop.
Selain itu, dia juga berjaya memperoleh anugerah Pelakon Baharu Terbaik di Festival Filem Chunsa 2020 melalui penampilannya dalam filem “Start Up”. Wataknya dalam siri terkenal seperti “Beyond Evil” dan “SF8”, telah berjaya membuatkannya tercalon untuk Pelakon Baharu Terbaik di Anugerah Seni Baeksang yang berprestij pada 2021 dan 2022.

Selepas penampilannya dalam pelbagai naskhah, Choi Sung-eun telah berjaya meraih perhatian netizen dek bakat lakonannya yang cemerlang, serta visualnya yang mirip artis Korea lain seperti Han Hyo-joo, Lee Yeon-hee dan Sulli.
Boleh tahan hebat kan lakonan Choi Sung-eun?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERKakao Corp

Kali Pertama Pegang Watak Utama, Kenali Choi Sungeun Dari ‘The Sound Of Magic’